Izumitelj veba pomaže da sačuvate svoju privatnost — startap Tima Bernersa Lija vam daje kontrolu nad podacima\n05:35 Central European Time: Beograd, Berlin, Pariz\n23:35 Eastern Time: Njujork, Boston, Majami\n20:35 Pacific Time: San Francisko, Los Anđeles, Sijetl\n11:35 China Standard Time: Peking, Šangaj, Singapur\nIdeja iza Inrupt-a je da se podaci korisnika čuvaju na odvojenom mestu, i da se samo oni najneophodniji dele sa servisima.\nUkoliko želite da se izborite za kontrolu nad svojim ličnim podacima i oduzmete je kompanijama, vladama, bolnicama i drugim organizacijama — startap Inrupt će vam možda biti od pomoći.\nInrupt je pokrenuo Tim Berners Li, najpoznatiji kao izumitelj veba, koji trenutno vrši funkciju direktora WWW konzorcijuma (W3C). Ideja iza startapa je da se podaci korisnika čuvaju odvojeno i da se samo najneophodniji dele sa servisima i to samo kada im pristupate.\nOve kolekcije podataka kompanija naziva pod i može im se pristupiti korišćenjem tehnologije za skladištenje podataka Solid, open-source projekat iza koga stoji Inrupt. Tamo možete, na primer, skladištiti podatke o vašem zdravlju i telu, i deliti ih samo sa doktorom kada njegova Solid aplikacija zatraži pristup.\nStartap je do sada testirao svoje usluge sa BBC-em, NatWest Bankom, britanskom Nacionalnom zdravstvenom službom, kao i sa flandrijskom Vladom.\nU ponedeljak je Enterprise Solid Server, infrastruktura koja stoji iza servisa, otvorena za korišćenje zainteresovanim korisnicima.\n„Tehnologije koje danas objavljujemo su komponenta prekopotrebne promene kursa koju internet treba da napravi. Nadamo se da će ovaj novi temelj poverenja i saradnje dovesti do potpuno novih biznis modela od kojih će i korisnici zapravo imati korist”, stoji u izjavi Bernersa Lija.\nUkoliko Inrupt bude opšte prihvaćen, on može predstavljati prekretnicu za internet, piše Cnet. Pomoću njega bismo mogli da se oslobodimo aplikacija i servisa koji skupljaju podatke korisnika kako bi im slali personalizovane reklame. Ono što se izdvaja kao potencijalna negativna posledica je da mnogi besplatni servisi, kao što su e-mail i mape, počnu da naplaćuju korisnicima korišćenje.\nNajveći izazov za Inrupt i Solid je da privuku kritičnu masu ljudi, biznisa i drugih organizacija, zatim da servis učine dovoljno lakim za korišćenje kako bi korist bila veća od napora koji treba uložiti u njegovu primenu, i naravno, da osiguraju da ovo ne postane samo još jedan kanal koji se zloupotrebljava.\nInrupt je već počeo da radi na poslednjom problemu, pa je angažovao poznatog stručnjaka za računarsku bezbednost Brusa Šnajera. Takođe, Solid tehnologija je zasnovana na veb standardima, tako da ljudi mogu da ga koriste kroz običan veb-pregledač.


Lokalni razvoj u uslovima krize: Opasno zaduživanje - Biznis i Finansije\nHome\tPosle 5\tLokalni razvoj u uslovima krize: Opasno zaduživanje\nU okolnostima kada i zaduživanje radi investiranja zahteva podrobne analize, ekonomski je iracionalno ponašanje opština koje uzimaju kredite u evrima radi pokrivanja operativnih troškova.\nStrategija Vlade Srbije za prevazilaženje posledica ekonomske krize sadrži mere kratkog daha i zaobilazi suštinske reforme u pogledu temeljnog restruktuiranja javnog sektora i smanjenja javne potrošnje, ocenio je Anthony Levitas, američki stručnjak za javne finansije na skupu o problemima lokalnog razvoja u uslovima ekonomske krize, koji je organizovao USAID u okviru svog Programa podsticaja razvoju opština. Prema rečima američkog stručnjaka, odluka da se opštinama umanje transferi iz republičkog budžeta stvoriće velike probleme lokalnim samoupravama, posebno onim najsiromašnijim koje, za razliku od ekonomski jakih urbanih centara poput Beograda, daleko više zavise od njih. Stoga bi i uvažavanje zahteva da se svim opštinama oduzme isti procenat prihoda, već za pola godine dovelo do bankrota 30 do 40 opština na jugu Srbije.\nSa druge strane, evidentno je da postoji mnoštvo propusta u upravljanju lokalnim budžetima, koji se pre svega ogledaju u višku zaposlenih u administraciji i visokim operativnim troškovima. S obzirom da je ove godine lokalnim samoupravama preneta nadlženost za prikupljanje poreza na imovinu, to je značajana šansa za uvećanje opštinskih prihoda uprkos činjenici da je naplata ovog poreza prethodnih godina bila veoma slaba. Na opštinama je da se maksimalno angažuju oko efikasne registracije imovine i naplate poreza, što bi im, prema procenama američkog stručnjaka, moglo uvećati prihode od četiri do osam posto do kraja godine. Opštine treba da se angažuju i oko unapređenja regulative u tom segmentu i da insistiraju na novim zakonskim rešenjima preko Stalne konferencije opština i gradova.\nKao jedan od velikih problema za loklani budžet Levitas navodi opštinska izdvajanja za javna komunalna preduzeća, bilo da je reč o direktnim ulaganjima ili transferu novca putem sklapanja različitih ugovora. U isto vreme, ne samo da su zamrznute cene komunalnih usluga već je i stopa njihove naplate veoma niska (izuzev U Beogradu), pa je sve vidljiviji negativan trend u poslovanju komunalnih preduzeća: dugovi se gomilaju a rešenja za tekuću likvidnost traže u novčanim pozajmicama. Time se generišu veoma ozbiljni i dugoročni problemi koji se neće razrešiti ni kada privreda počne da se oporavlja, upozorava američki stručnjak. Prema njegovom mišljenju pogrešan je i stav da je izlaz iz ovakve situacije isključivo u privatizaciji, jer ona neće rešiti ništa dok se ne ustanovi novi pravni okvir koji će obezbediti stimulativnije tržišne uslove, uključujući i slobodno formiranje cena komunalnih usluga.\nEkonomski je iracionalno i ponašanje pojedinih opština u Srbiji koje tekući deficit u budžetu pokušavaju da nadomeste kreditnim zaduživanjem u evrima. Veliko je pitanje da li će se dinar održati na postojećem nivou, te se takvim potezima ulazi u ogroman rizik kako će se ispuniti dospele obeveze. U aktuelnim okolnostima čak i zaduživanje radi investiranja je odluka koja zahteva podrobne analize, a kamo li uzimanje kredita da bi se pokrili operativni troškovi, insistira američki stručnjak. Oni se moraju sniziti kroz efikasniju organizaciju u radu opštinskih organa, a lokalne samuprave će morati ozbiljno da se pozabave i problemom viška zaposlenih, ma koliko otpuštanja bila nepopularna i politički rizična u uslovima kada opštinsku vlast uglavnom čine veoma krhke političke koalicije. Poseban problem je način na koji su strukturirana radna mesta, a kao ilustrativan primer Levitas navodi “fantomsku” poziciju institucija poput direkcija za imovinu, koje se tretiraju kao javna komunalna preduzeća iako ne prodaju usluge, a čiji zaposleni primaju veoma visoke plate. Logičnije i racionalnije rešenje bi bilo da rad ovih institucija bude u nadležnosti opština, čime bi donekle počeo da se rešava i hroničan nedostatak stručnog kadra u većini lokalnih samouprava, naročito u najnerazvijenijim regionima.\nLokalna uprava će morati i da presipita postojeće razvojne programe i foksuira se na one koji su u aktuelnim uslovima najodrživiji, da investicione aktivnosti usmeri prevashodno na razvoj infrastrukture i da se u okolnostima kada je mogućnost priliva značajnijih novih investicija krajnje neizvesna okrene aktivnostima koje će maksimalno podržati očuvanje postojeće privrede.\nMatične ćelije moći će da regenerišu oštećeni srčani mišić


Razbojništva u Aleksincu i Nišu | Društvo\nRazbojništva u Aleksincu i Nišu\nNiška policija uhapsila je Z. T. (20) iz okoline Aleksinca, zbog sumnje da je izvršio krivično delo razbojništvo. Osumnjičeni se tereti da je juče, od ponoći do ranih jutarnjih časova u Aleksincu, izvršio obijanje porodične kuće u vlasništvu jedne ženske osobe.\n– Takođe, sumnja se da je Z. T., uz upotrebu fizičke sile i pretnje, kojom prilikom je oštećena zadobila lake telesne povrede, oduzeo novac u iznosu oko 33 hiljade dinara. Operativnim radom policija je identifikovala počinioca i pronašla oduzeti novac, koji će biti vraćen oštećenoj-saopštava policija. Osumnjičenom je doneto rešenje o zadržavanju do 48 časova, nakon čega će biti sproveden nadležnom tužilaštvu u Nišu.\nNiška policija uhapsila je i D. D. (33) i M. Z. (22), oboje iz Niša, zbog sumnje da su izvršili krivična dela razbojništvo i protivpravno lišenje slobode.\nOsumnjičeni se terete da su, sredinom oktobra ove godine, pozvali oštećenog i uz pretnju nožem držali oštećenog, u svom stanu, izvestan vremenski period, tražeći ključeve od automobila iz kog su potom oduzeli jedan parfem i mobilni telefon. Takođe se sumnja da su D. D. i M. Z., istog dana, zahtevali od oštećenog da im preda novac u iznosu od 100 evra. Protiv njih je doneto rešenje o zadržavanju do 48 časova, nakon čega će biti sprovedeni nadležnom tužilaštvu u Nišu.


Kanton Sarajevo i BBI banka\nFinansijska sredstva za MSP sa profitnom maržom od nula posto\nOve godine je kroz program predviđeno 47 miliona KM, što za tri godine predstavlja oko 110 miliona KM.\nMinistar privrede Kantona Sarajevo (KS) Muharem Šabić i predsjednik Uprave Bosna Bank International (BBI) Amer Bukvić potpisali su novi ugovor o poslovnoj saradnji i uspostavljanju subvencionirane linije finansiranja za privrednike sa područja KS.\nTim ugovorom, kako je istaknuto nakon njegovog potpisivanja, zahvaljujući subvenciji Kantona Sarajevo, privrednicima sa područja Kantona bit će obezbijeđena finansijska sredstva sa profitnom maržom od nula posto.\nMinistar Šabić je kazao da Vlada Kantona Sarajevo već treću godinu zaredom radi ovaj projekt kojim omogućava privrednicima da na povoljan način dođu do finansijskih sredstava.\nŠabić je dodao da se bilježi rast svih ekonomskih parametara privrede u KS, te istakao da je ovaj program u zadnje dvije godine pokazao veoma dobre rezultate. Ujedno se doprinosi poboljšanju privrednog okruženja, te omogućava pristupačnost povoljnih finansijskih sredstava.\nPredsjednik Uprave BBI Amer Bukvić je naglasio značaj ovog projekta koji pruža mogućnost da srednja i mala preduzeća dobiju kredite do sedam godina po profitnoj marži od nula posto.\n- Kanton ulazi u projekt subvencijom profitne marže i na taj način pravi ambijent koji trenutno nema ni u jednoj zapadnoevropskoj zemlji. Radi se o izuzetno povoljnom finansiranju za MSP koja mogu dobiti do milion KM – dodao je Bukvić.\nPrivatna Predškolska ustanova ''Bonum'', kada je aplicirala za subvencioniranu liniju u KS, imala je osam zaposlenih, a u proteklih godinu dana taj broj je narastao na 18.\nVizija ove ustanove, kako je rekla vlasnica Azra Baščelija, jeste da postane respektabilna obrazovna ustanova koja će doprinijeti ostvarivanju prava na obrazovanje za svako dijete, što je zapravo temeljno pravo. Ustanova ima moderan programski portfolio, namjeravaju da povećaju kapacitete i doprinesu da se djeca obrazuju na savremeni način po licenciranim programima i da imaju sretno djetinjstvo.\n- Ovaj program i sredstva koja smo dobili, bili su nam značajan zamajac za daljnji rad – kazala je Baščelija.\nFirma Albat, koja se bavi elektroopremom, svojim kvalitetenim proizvodima osvaja nova strana tržišta, a njen direktor i vlasnik Jasmin Đozić je kazao da su zahvaljujući ovom projketu i BBI banci uspjeli da povećaju kapacitete, nabave dodatnu opremu i prime nove radnike. Posljednjih nekoliko godina, kako je naveo Đozić, prisutni su na tržištima regije (Albanija, Crna Gora, Makedonija, Kosovo), imaju pripremljene ugovore za Srbiju i Hrvatsku i ostvarene kontakte na području sjeverne Afrike i Bliskog istoka.


MAKRON POZVAO BAJDENA I PUTINA NA MIROVNI SAMIT\nNakon Makronove inicijative za diplomatsko rešenje ukrajinske krize, Bajden se načelno složio da održi samit sa Putinom, ukoliko Rusije ne napadne svog suseda. U izjavi koja potvrđuje predlog Bela Kuća rečeno je da deluje da Rusija “nastavlja pripreme za sveobuhvatan napad na Ukrajinu u kratkom roku” i da su SAD spremne nametnu “brze i žestoke posledice”. Putin se saglasio sa potrebom da se “prioritizuje diplomatsko rešenje” ukrajinske krize. Iz Jelisejske palate ja naglašeno da će se “intenzivno raditi” na tome da se sastanak omogući “u narednih nekoliko sati” ciljajući na prekid sukoba.\nPrema Kremlju Putin smatra ukrajinsku vojsku za eskalaciju napetosti. Ukrajina je odbila ove navode, tvrdeći da je Moskva angažovana u kampanji provokacije s namerom da se stvori izgovor za invaziju. Iz francuskog predsedništvo preneto je da su se obojica lidera složila da nastave pregovore kroz Normandijski Format, grupu kreiranu za rešavanje konflikta u Istočnoj Ukrajini koju čine Rusija, Ukrajina, Francuska i Nemačka.\nDržavni sekretar SAD Entoni Blinken navodi da “sve što vidimo sugeriše da je situacija mrtva ozbiljna” i da “smo nadomak invazije”. “Dok tenkovi ne navale, i avioni polete, koristićemo svaku priliku i svaki minut koji imamo da bismo vidile da li diplomatija i dalje može da odvarti predesdnika Putina” dodao je Blinken. Njegovi komentari došli su kao nepotvrđeni izveštaji u američkim medijima koji su sugerisali da Vašintgon smatra da je napad iminentan. Ukrajinski ministar odbrane Aleksej Reznikov rekao je da napad “sutra ili prekosutra” nije verovatan jer se nijedne ruske “udarne grupe” nisu formirale blizu granice.\nRazvoj situacije doveo je do toga da je Kremlj rekao da je “prerano” pričati o samitu predsednika Putina i Bajdena, predstavljenog od strane Francuske. Portparol Kremlja Dimitri Peskov naveo je da “postoji saglasnost o nastavku dijaloga na nivou ministara(ministarstava spoljnjih poslova). Razgovarati o konkretnim planovima organizacije je prerano”.\nPrevious PostPrevious MAKRON TELEFONSKI RAZGOVARAO SA PUTINOM I ZELENSKIM\nNext PostNext PEKRES, LE PEN I ZEMUR PREDSTAVILI SVOJE EKONOMSKE PROGRAME


J. Pešić | 28. feb 2017.\nSuđenje je odloženo jer Viši sud u Beogradu podnesak trećetuženog novinara Predraga Ćurčije nije dostavio advokatima tužioca i ostalih tuženih – Radio-televizije Vojvodine i glavne i odgovorne urednice Televizije Novi Sad Marjane Jović.\nAdvokat Predraga Ćurčije objasnio je da je podnesak Višem sudu poslat 13. februara, a kao dokaz predao je sudu potvrdu o prijemu pošiljke.\nSudija Irena Garčević rekla je da se na podnesku nije nalazio štambilj suda, pa je dala naredbu da se on ne dostavlja advokatima u Novom Sadu.\nAdvokati tužioca i prvo i drugotuženih, RTV-a i Marjane Jović, tražili su dodatni rok kako bi se upoznali sa sadržajem podneska koji su dobili danas.\nVlasnik firme SCOM iz Feketića od novinara Radio-televizije Vojvodina Predraga Ćurčije, urednice i RTV-a za povredu ugleda i duševni bol traži obeštećene od čak 10 miliona dinara.\nU tužbi je, između ostalog, navedeno da je u prilogu emitovanom 14. jula u Vojvođanskom dnevniku u kom se govorilo o stanarima objekata bivše Prve uprave u Gakovu u vlasništvu Vrbaškog koji su danima bili bez struje, Ćurčija rekao:\n„Gospodinu Vrbaškom, vlasniku firme SCOM iz Feketića, novom vlasniku ovih stanova, ostavili smo poruku u Trećoj upravi u Gakovu da odgovori na pitanja šta će biti sa stanarima u ovom naselju, međutim, do danas nam se nije javio. On je, inače, poznat po tome što je u ataru Gakova njegova firma uzurpirala više od 2.500 hektara državnih oranica. Odgovor i dalje čekamo.“\nVrbaški smatra da je ovom izjavom označen kao kriminalac, što „šteti njegovom ugledu i pričinjava duševnu bol“ i ima „negativan uticaj na poslovnu delatnost privrednih društava kojih je vlasnik ili suvlasnik“.\nU odgovoru na tužbu Ćurčija je naveo da izjave u prilogu nisu njegovi proizvoljni navodi dati bez prethodne provere primerene okolnostima i da tužilac koristi sud kao sredstvo odmazde kojim pokušava da ekonomski iscrpi tužene koji istražuju teme za koje javnost ima interes da bude obaveštena.\n← NUNS: Žalićemo se Evropskoj federaciji novinara na Vučića\nPoverenica: Bora Đorđević u kolumnama diskriminisao LGBT osobe →


MONDO je pitao FIBA za Partizan: Ne ide to tako, nismo zvali nikoga! 0 Podijeli Podijeli na facebook Podijeli na twitter Podijeli na viber Pošalji na mail\n20.05.2020. / 15:36\nUtorak je bio dan kada je u centru pažnje bila FIBA, a ne Evroliga.\nKrovna košarkaška organizacija potvrdila je da su se njenom takmičenju, FIBA Ligi šampiona, priključila tri kluba (litvanski Ritas, turska Darušafaka i španski Bilbao), a tokom večeri je odjeknula još zvučnija vest - da je u to društvo pozvan i Partizan.\nSpecijalizovani košarkaški portali preneli su informaciju da su crno-beli uz Budućnost i Cedevita Olimpiju dobili pozivnice da se priključe FIBA takmičenju, na šta je predsednik Partizana Ostoja Mijailović kratko reagovao, porukom da je Evroliga i dalje u prioritetni cilj iz Humske.\nDan kasnije, MONDO je kontaktirao FIBA povodom sprovedenog i nagoveštenog jačanja svog takmičenja, a odgovor koji smo dobili glasi da pozivnice nisu poslate, jer Liga šampiona ne funkcioniše na taj način.\n"Nažalost, ne želimo da odgovorimo na netačne glasine, jer Košarkaška liga šampiona nije kontaktirala sve ove klubove", piše u zvaničnom odgovoru dostavljenom MONDU.\nOsnovna poruka FIBA je da je sportski kriterijum veoma bitan i da nema preskakanja stepenica, ni preuranjenih odluka. Zato je objašnjeno da se takmičenje popunjava najpre u dogovoru sa ligama i da je sportski plasman neizostavan faktor.\n"Kao što već znate, mi ne razgovaramo sa klubovima, već prvo sa ligama ili federacijama (deoničarima Lige šampiona), pristupnice su im poslate 6. maja, sa 5. junom kao krajnjim rokom do kada bi trebalo da nas obaveste za koje klubove će odlučiti da učestvuju u Ligi šampiona, u skladu sa konačnim plasmanom. Tada ćemo znati koji klubovi bi hteli ili mogli da budu zainteresovani i pričaćemo isključivo sa njima. Mi smo realni i polako se izgrađujemo".\nVažna napomena koju ističu u sedištu FIBA takmičenja je da ono ne funkcioniše na osnovu pozivnica.\n"Morate da se kvalifikujete da biste igrali u Ligi šampiona. Ponekad sklapamo bilateralne dogovore sa nekim klubovima, uključujući dugoročne sporazume, ali oni idu uz striktne kauzule koje se tiču sportskih rezultata, a to mediji zaboravljaju".\n"Klubovi mogu biti primljeni da igraju duže godina u Ligi šampiona, ali samo ako se za to sportski izbore u svojim nacionalnim ligama", rečeno je MONDU.\nKada je konkretno Partizan u pitanju, naravno da ne bi postojala sportska prepreka da učestvuje u LŠ ako se opredeli za to, jer je u ABA ligi bio prvi na kraju ligaškog dela.\nOd osnivanja Lige šampiona u sezoni 2016/17 to takmičenje igralo je pet "jadranskih" klubova, Partizan, Mega, Cibona i Mornar, koji je igrao pod okriljem FIBA i ove sezone.\nKada su u pitanju klubovi sa kojima je dogovoren "transfer" iz Evroliginih takmičenja u Ligu šampiona, Ritas je završio sezonu kao vicešampion Litvanije, Bilbao je u trenutku prekida španskog prvenstva bio peti, a Darušafaka je bila šesta u Turskoj.\nUz to, tim iz Istanbula bio je eliminisan iz Evrokupa u utakmici protiv Virtusa koju je takmičenje preselilo iz Turske u praznu beogradsku Štark arenu. U Darušafaki su zato ostali veoma ljuti na rukovodstvo Evrolige i preorijentisali se ka FIBA, a ostaje da se vidi da li će ta selidba klubova u narednom periodu postati masovnija.\nFIBA FIBA Liga šampiona ABA liga KK Partizan


Ništa od srpskog duela u Parizu, Mute pobijedio Lajovića i igra protiv Novaka - BIGportal.ba\n29 Oktobra, 2019 014\nDušan Lajović ipak neće ukrstiti reket sa najboljim teniserom sveta Novakom Đokovićem na Mastersu u Parizu.\nLajović, koji je ovu nedelju započeo kao 34. teniser sveta, poražen je na startu turnira u “Bersiju” od laki luzera, francuskog tenisera Korentana Mutea, 6:4, 1:6, 6:3.\nBio je to meč koji je trajao 105 minuta i u kojem je Lajović imao priliku da ostvari bolji rezultat protiv 97. igrača sveta, ali nažalost nije uspeo u tome.\nFrancuz je načinio brejk u sedmom gemu prvog seta za 4:3, potom je na 5:4 servirao za set kada je Lajović imao priliku da vrati brejk, ali nije iskoristio tu šansu i Mute je dobio tri poena u nizu i set (6:4).\nDrugi set je bio daleko bolji što se tiče igre tenisera iz Stare Pazove. Lajović je bez previše problema uz dva brejka stigao do 5:0, potom je Mute dobio naredni gem, da bi Lajović odservirao za izjednačenje.\nU setu odluke, bili su izjednačeni sve do 4:3 kada je Mute iskoristio jedinu brejk loptu u tom setu, poveo je sa 5:3 i potom dobio servis gem za 6:3 i pobedu u njihovom prvom okršaju.\nMute i Đoković se takođe do sada nisu sastajali.\nNagradni fond turnira u Parizu je 5,79 miliona evra.


Brže do građevinskih dozvola u Nišu - juGmedia\nNIŠ – Centar za izdavanje građevinskih dozvola Grada Niša, koji će prema najavama znatno ubrzati administrativnu proceduru, biće otvoren u utorak, 24. januara u 13,30 sati, u Ulici Nikole Pašića br. 22., potvrđeno je danas agenciji „juGmedia“.\nU ovom centru će se fizička i pravna lica informisati o mogućnostima i pravilima gradnje na teritoriji Niša, dok će istovremeno podnositi zahteve za dozvole i ostalu dokumentaciju. Na ovaj način je objedinjen rad Uprave za planiranje i izgradnju, Uprave za građanska stanja i opšte poslove, Republičkog geodetskog zavoda i Službe za katastar nepokretnosti – Niš.\n„Fizičkim objedinjavanjem različitih službi i nivoa nadležnosti, Centar za izdavanje građevinskih dozvola će eleminisati nepotrebne i duplirane aktivnosti u proceduri izdavanja građevinskih dozvola“, piše na zvaničnom gradskom sajtu.\nOtvaranje Centra je deo projekta „Unapređenje rada gradskih službi i upravljačkih kapaciteta u gradu Nišu“ vrednosti 143000 evra, započetog u septembru 2010. godine. Evropska unija donira 122000 evra, dok grad učestvuje sa iznosom od 21000 evra. Projekat se sprovodi u saradnji sa gradom Arhusom iz Danske i NVO Balkanski razvojni tim iz Niša.\nNjegovom otvaranju prisustvovaće gradonačelnik Miloš Simonović, šef delegacije EU u Republici Srbiji Vensan Dežer, generalni sekretar Stalne konferencije gradova i opština Đorđe Staničić, kao i predstavnici gradskih i republičkih javno-komunalnih preduzeća uključenih u rad Centra.\nLESKOVAC - Radnica leskovačke pošte N.V (40) uhapšena je jer je podizala novac sa računa klijenata i time protivpravno prisvojila oko 360.000 dinara.…\nPrešpartavanje dela „Navipovih“ plantaža u Leskovcu\nLESKOVAC – Za komasaciju 1.100 hektara zemljišta bivšeg društvenog preduzeća „Navip“ plantaža u katastarskoj opštini Priboj, Gradsko veće…


Ministrica Ankica Gudeljević primila delegaciju vijeća mladih Federacije BiH i Republike Srpske\nMinistrica Ankica Gudeljević primila delegaciju vi...\nDelegacije vijeća mladih iz Republike Srpske i Federacije Bosne i Hercegovine su danas posjetile Ministarstvo civilnih poslova BiH što je ujedno bila i njihova prva zvanična posjeta jednom ministru civilnih poslova od kada ova vijeća djeluju.\nSastanku su prisustvovati Mladen Pjevčević u ime Omladinskog savjeta Republike Srpske te Nikola Kandić i Jasmina Banjalučkić u ime Vijeća mladih FBiH.\nTeme razgovora su se odnosile na ponovno pokretanje rada Komisije za koordinaciju pitanja mladih BiH, jačanje institucionalne podrške mladima i omladinskom sektoru u BiH kao i međunarodni sporazumi i obaveze koje je država BiH preuzela na sebe kada je u pitanju omladinski sektor u BiH.\nOhrabrujuća vijest iz Vijeća mladih Federacije je da je konstituisano novo rukovodstvo te da konačno imaju legitimnog potpisnika potencijalnog Sporazuma o saradnji sa Ministarstvom civilnih poslova BiH.\nJoš jedna tema se otvorila tokom sastanka a odnosi se na neuključenost četiri kantona u rad vijeća mladih Federacije BiH. Riječ je Bosansko-podrinjskom kantonu Goražde, Hercegbosanskoj županiji, Zeničko dobojskom kantonu i Hercegovačko neretvanskoj županiji/kantonu koji još nemaju formirana vijeća mladih. U vezi s tim, dogovoreno je pokretanje zajedničkih aktivnosti kako bi se i ove zajednice čim prije aktivno uključile u rad Vijeća mladih Federacije BiH.\nMinistrica Gudeljević je naglasila da želi na svaki raspoloživ način pomoći vijećima mladih u BiH, mladima općenito i da će uložiti sve napore da Povjerenstvo za koordinaciju pitanja mladih BiH bude formirano, poslije pune tri godine pauze, do kraja 2020. godine.


TRAVNIK: Pronađeni zasadi konoplje i vatreno oružje – Radio Vitez\nTRAVNIK: Pronađeni zasadi konoplje i vatreno oružje\n23. srpnja 2020. 12:33 23. srpnja 2020.\nJučer, oko 13,00 sati u mjestu Varošluk, općina Travnik, policijski službenici tima za borbu protiv zlouporabe opojnih droga PU Travnik, na osnovu naredbe Općinskog suda Travnik izvršili su pretres kuće, putničkog motornog vozila i pratećih objekata u vlasništvu M.D., rođen 1978. godine. Tom prilikom u plasteniku, koji se nalazi u dvorištu kuće, pronađen je zasad više stabljika koje svojim izgledom asociraju na indijsku konoplju. Pretresom kuće pronađeno je više sjemenki za koje se sumnja da su opojne droge, zatim vatreno oružje-pištolj, kao i drugi predmeti koji se mogu dovesti u vezu s izvršenjem krivičnih djela iz oblasti zlouporabe opojnih droga.\nEvidentirano je šest prometnih nesreća u kojima je jedna osoba zadobila teže i tri osobe lakše tjelesne povrede.\nZbog različitih prekršaja iz oblasti prometa uručeno je ukupno 213 prekršajnih naloga, od kojih je 138 naloga uručeno zbog prekršaja prekoračenja dozvoljene brzine, koji su evidentirani mobilnim i fiksnim radarima.\nPrevious ArticleSelmo Cikotić imenovan za ministra sigurnosti BiHNext ArticleNovi crni rekord u BiH: Broj novozaraženih se dramatično povećava


ODRŽAO PREDAVANJE NA OKSFORDSKOJ UNIJI\n27.11.2018. 07:29h Ažurirano: 27.11.2018. 07:29h\nCrna Gora nepokolebljivo ide dalje usvajanjem evropskog sistema vrijednosti i boljeg kvaliteta života njenih građana i biće naredna članica Evropske unije, rekao je crnogorski predsjednik, Milo Đukanović.\nĐukanović je završio posjetu Velikoj Britaniji predavanjem na Oksfordskoj uniji, na temu ,,Evropska perspektiva Zapadnog Balkana - crnogorsko iskustvo“.\nObraćajući se studentima, predsjednik je poručio da je jedino ujedinjena Evropa, stabilna Evropa, i da će Crna Gora biti prva naredna članica Unije.\n"Mi ne želimo nikakve prečice ka članstvu u EU. Nije nam važan status, važan nam je kvalitet života. Želimo da naši građani žive kao svi građani EU. Želimo da proces pridruživanja Evropi teče normalno, bez bespotrebnog ubrzavanja, da sve što uradi, uradi kvalitetno", rekao je Đukanović.\nKako je kazao, on razumije glasove koji kažu da je potrebno konsolidovati Evropu.\n"Predugo je Evropa motivaciju za svoje ujedinjenje crpila na obezbijeđenom miru, što je najveća vrijednost EU nakon Drugog svjetskog rata. Ali, danas su stasale nove generacije koje se više i ne sjećaju tih ratova, i koje možda ti ratovi mnogo i ne zanimaju", rekao je Đukanović.\nOn je dodao da su su lideri na nacionalnom i evropskom nivou obavezni da ozbiljno dosmišljavaju to što će biti koheziono tkivo buduće evropske integracije.\nĐukanović je rekao da je namjera da se Crna Gora vrati Evropi, i da bude podsticajan faktor da se Zapadni Balkan, koji je predugo bio van evropskog kolosijeka, vrati evropskom društvu.\n"Ukoliko želimo da vratimo region Evropi, onda moramo da uspostavimo društvene reforme, a to nije lak zadatak. Zbog toga opredjeljenje Crne Gore znači ulazak u neke nove stranice balkanske istorije. Zbog toga je puno otpora, jer se ljudi plaše nepoznatog", rekao je Đukanović.\nZato je, smatra on, ozbiljan zadatak koji stoji pred politikom država Zapadnog Balkana ukoliko žele da obezbijede evropski kvalitet života regionu.\n"Danas su ponovo prisutni tonovi da je Evropi potrebna konsolidacija da bi tek onda mogla razmišljati o proširenju. Postoji i kolebanje, da li treba nastaviti ili barem da li treba nastaviti ovakvu politiku proširenja. bilo proširenja ili ne, postojala Unija ili ne, bila ovakva ili onakva, Crna Gora nepokolebljivo ide dalje usvajanjem evropskog sistema vrijednosti i boljeg kvaliteta života njenih građana", poručio je Đukanović.


Dodik: Političko i vjersko Sarajevo pokušava da internacionalizuje incidente u Crnoj Gori - Opcija\nDodik: Političko i vjersko Sarajevo pokušava da internacionalizuje incidente u Crnoj Gori\n03-09-2020 BiH, Pocetna, Politika\n“Odgovornost za stabilnu i mirnu Crnu Goru i dalje je i na partiji koja trideset godina vrši vlast u toj zemlji, ali i na svim ostalima. Smatram da niko izvan Crne Gore ne treba da se miješa. Zato mislim da je ponašanje bošnjačkih političkih i vjerskih lidera u BiH ne samo štetno, već i opasno, jer terminologija koju koriste, argumentacija koja nije ništa drugo do ponavljanje starih matrica, ne doprinosi smirivanju tenzija u nama susjednoj i bratskoj državi, i više je za unutrašnju upotrebu”, naglasio je Dodik.\n“Slušajući ovih dana hrvatskog i bošnjačkog člana Predsjedništva BiH Željka Komšića i Šefika Džaferovića, lidera SDA Bakira Izetbegovića, ili reisa Huseina Kavazovića”, rekao je Dodik, “neko bi pomislio da su oni ili njihova politika poraženi u Crnoj Gori i da su se incidenti, koji su sigurno za osudu, desili na teritoriji BiH”.\n“Crna Gora ima svoje i policijske i pravosudne organe, ima svoju Islamsku zajednicu i smatram da su i jedni i drugi sposobni da ta pitanja riješe bez sufliranja iz Sarajeva. Izražavam zadovoljstvo zbog činjenice da je Srpska pravoslavna crkva /SPC/ u Crnoj Gori veoma brzo reagovala, stala u zaštitu suživota i dobrih odnosa sa muslimanima, koji su ih, važno je podsjetiti, svih proteklih mjeseci podržavali u borbi za očuvanje svetinja”, naglasio je srpski član Predsjedništva u intervjuu Srni.\n“Kvalifikacija na račun dijela koalicije koja je pobijedila na izborima u Crnoj Gori da ‘podržava četničko divljanje’ je ogledalo rasuđivanja Željka Komšića, koji ni nakon 25 godina od završetka rata očito nije skinuo uniformu takozvane Armije BiH, i koji još vodi virtuelne ratove sa virtuelnim protivnicima”, istakao je Dodik.


Čović i Novalić: Reformski zakoni i smirenje političke situacije prioritet (VIDEO)\n"S druge strane, predsjedavajući Čović nas je upoznao šta su to glavna sidrišta ovog novog trenutka, nove politike koja je izražena i prioriteti koji su izraženi od Brisela i Washingtona, jer se upravo vratio s te dvije destinacije", naveo je Novalić.\n"Tri su reformska, Zakon o doprinosima, Zakon o dohotku, o zdravstvu, zatim tri socijalna i dva boračka zakona. Konačno, tri infrastrukturna projekta - to su termoelektrane, putevi koji su vezani za akcize i putevi koji nisu vezani za akcize, uključujući tu i borbu protiv korupcije. Unutar šeste tačke, Reformske agende, je reforma javne uprave, govorili smo i o Zakonu o državnoj službi", kazao je federalni premijer.\n"Predsjedavajući Čović nam je rekao da su to naši interni prioriteti u skladu s evropskim putem. Glavno pitanje koje je došlo od predsjedavajućeg Čovića jeste pitanje akciza i pitanje budžeta, znači izravno koje se tiče oba entiteta i države, plus upitnik koji je potreban. Te tri tačke su glavna pitanja u naredna dva-tri mjeseca", istaknuo je Novalić.\nPredsjedavajući Predsjedništva BiH Dragan Čović je izjavio da su razgovarali o ključnim temama „koje su ispred nas, a koje mogu na neki način promijeniti odnos prema BiHkada je u pitanju naša vanjska politika“.\n"Prije svega mislim na euroatlanski put. S te strane, obaveze koje smo ovih dana nekoliko puta usuglašavali s predstavnicima Evropske unije i s glavnim tajnikom NATO saveza, kojeg ćemo posjetiti u narednih 15 do 20 dana stoje na tome da mi, uz svu dobru volju i jednih i drugih da nam otvore ta vrata, moramo osnove napraviti u BiH", naveo je Čović.\nKazao je da je danas razgovarao i s predsjednikom Federacije BiH i s čelništvom Federalne vlade, te da će iduće sedmice razgovarati sa zakonodavnom vlašću „da primarno u Federaciji završimo stvari koje mislim da držimo u potpunosti u rukama, samo treba malo političke volje“.\n"S te strane smo danas to i usuglasili. Apsolutno sam ohrabren da mi možemo imati nacrt proračuna vrlo brzo, da možemo što se tiče Federacije dati doprinos da ovaj dio akciza također ide svojim tempom i naravno u onoj mjeri u kojoj to jeste do Federacije, a mislim da tu nema ni jedno čak otvoreno pitanje, kad je upitnik na dnevnom redu", kazao je Čović.\nNapomenuo je da se, „uz ono što moramo praktično uraditi, mora osjetiti i pozitivan ambijent, saradnja izvršne i zakonodavne vlasti kada je u pitanju FBiH“.\n"Vjerujem da ćemo i to na neki način uspostaviti, da ključne odredbe agende ili reformske aktivnosti koje smo preuzeli, one koje su uskađene idu u proceduru i da se pošalje jedna pozitivna poruka. Siguran sam, ako bi to išlo tako narednih dvadesetak dana, da ćemo u gostima najdalje za mjesec-mjesec i po imati visoku predstavnici EU Federicu Mogherini. Onda sam siguran da bi ona, kao pravi prijatelj evropskog puta BiH došla nama u posjetu i na praktičan način to prenijela i bh. javnosti u komunikaciji s nama", kazao je Čović.\n"Da bi se to desilo moramo, na neki način, smiriti odnose na političkoj sceni u BiH na svim razinama", kazao je Čović.\nObjavio: Tue, 26/09/2017 - 18:07\nHrvatski narod se ne može razdijeliti koliko god se iz Sarajeva trudili rastrojiti nas


Početak/Stare vesti/Izbori 2020/Perišić: Najmanja izlaznost od 2014. godine, Niška Banja prednjači 56%\nI dok su građani Niša koji su danas izašli na izbore izrazili očekivanja da će posle ovih imati bolji život, samim tim i bolji standrad, neko posao, političari koji su na listama svojih stranaka obećavaju da će bolje raditi. Partije koje su činilie vlast očekuju da će im građani ponovo dati poverenje, dok su opozicione stranke sigurne da glasači treba da uzmu stvar u svoje ruke i tako kroje svoju i budućnost svoje dece.\nNačelnica Nišavskog upravnog okruga Dragana Sotirovski i nosilac liste za Niš Srpske napredne stranke rekla je prilikom glasanja da očekuje pobedu na svim nivoima. Prema njenim rečima Srpska napredna stranka to zaslužuje, naš grad to zaslužuje i svi mi koji živimo u njemu.\n„To koliko će nas glasati i koliko će nas izaći na birališta, pokazuje koliko smo sazreli kao društvo. Zaista očekujem ubedljivu pobedu i da posle 20 sati označimo novi početak koji je, zapravo, nastavak onoga što smo do sada radili, ali u jednom drugačijem duhu i timskom radu. U Nišu očekujemo ubedljivu pobedu u svih pet gradskih opština i naravno i na nivou grada“, istakla je Sotirovski.\nOna je kazala da ovi izbori jesu drugačiji od prethodnih, s obzirom na to da je cenzus smanjen na tri posto, pa će i mnoge druge stranke imati mogućnost da uđu u lokalni parlament.\n„To šarenilo će nam dati mogućnost da, možda, drugačije i bolje radimo u narednom periodu i da završimo mnogo toga što je započeto. Mnogo toga je započeto, država je puno pomogla i sada je ovo samo sled nekih prirodnih okolnosti da nastavimo tamo gde smo stali. Za dve godine nas očekuju predsednički izbori, a do tada mora marljivo i predano da se radi pre svega zbog nas samih“, kazala je Dragana Sotirovski.\nGradonačelnik Niša Darko Bulatović izjavio je danas da od ovih izbora očekuje potvrdu ispravnosti puta kojim su išli i rezultata koje smo postigli.\n„Očekujem i podršku za sve ono što nas očekuje u naredne četiri godine kada je u pitanju izgradnja naše zemlje i izgradnja našeg grada i da Niš postane još veće gradilište, puno rešenih problema od vodovodne, kanalizacione i putne infrastrukture. Da grad dobije nove vrtiće i sve ono što je značajno u oblasti javnih finansija, u oblasti javnih investicija i uspešnost javnih poslova. Jednom rečju očekujem nastavak svih dobrih i pozitivnih stvari koje su se dešavale i konačni otklon od siromaštva za ostatkom zemlje. To znači da u naredne četiri godine očekujem veliki razvoj našeg Niša“, kazao je gradonačelnik Darko Bulatović neposredno posle glasanja.\nZvezdan Milovanović, poverenik Srpske napredne stranke za Niš izrazio je nadu da će Nišlije ponovo da daju podršku Srpskoj naprednoj stranci jer SNS ima Aleksandra Vučića, SNS ima postignute rezultate i ima planove za naredni period od 4 godine.\n„Prioriteti za naredni period su nam stabilna vlast i koninuiran i stabilan razvoj zemlje. Iskreno se nadam da će ovog puta skupštinski i organi izvršne vlasti jako brzo biti konstituisani jer smo imali pauzu od tri meseca zbog korone i moramo što pre da nastavimo započeti razvoj i Republike Srbije i grada Niša. Kada je Niš u pitanju zadatak nam je da samo nastavimo ovo što smo započeli. Imamo fabrike, nove fabrike koje su u izgradnju, a posebnu pažnju moramo da posvetimo infrastrukturi u sredinama koje su udaljene od centra grada, a to su periferija grada Niša i seoska sredina“, istako je Zvezdan Milovanović, poverenik Srpske napredne stranke za Niš.\nDr Mile Ilić, nosilac liste SPS za grad Niš smatra da će građani da daju veliku podršku listi Socijalističke partije i da u Gradu Nišu budu druga politička snaga po rezultatima ovih izbora.\n„I do sada je bila takva situacija i nadamo se da će tako i ostati jer se ništa nije promenilo u našem radu. Mi smo pokazali jednu postojanost, da smo pouzdani koalicioni partneri. Podsetili smo građane na period devedesetih godina kada smo mi dominantno vršili vlast, a kako je rađeno i urađeno u ovom gradu, tada je upravo započeta i u najvećoj meri ostvarena koncepcija Niša kao modernog evropskog grada. Pred birače smo izašli sa tezom da treba da okončamo taj koncept i mislim da će nam građani dati podršku u meri u kojoj to zaslužujemo i da ćemo i dalje biti koalicioni partner najačoj političkoj stranci. Verujem da ćemo da realizujemo najmanje desetak programskih opredeljenja koja su vrlo realna i vrlo konkretna i sa kojima smo upoznali građane“, kaže dr Mile Ilić dodajući da su ovo bili izbori bez kampanje jer se on ni jednom nije pojavio ni na jednoj televiziji, nisu imali političke skupove, kao ni bilborde po gradu.\nDragoslav Ćirković, nosilac liste „Niš moj grad“, kazao je da je očekivao da ovi izbori budu praznik, ali danas oni to nisu jer je Srbija, izgleda, debelo podeljeno društvo.\n„Očekujem da nakon ovih izbora ta politička nestabilnost koja je očigledna, nestane, jer neki su izašli na izbore, neki nisu, neki su bojktovali pola liste, ali svakako to ukazuje na to da u Srbiji polako počinje jedna politička turbulencija. Očekujem da se nakon ovih izbora političko tlo smiri i da počnemo da se bavimo ozbiljnim problemima koji se zovu život“, rekao je Ćirković.\nOn je istakao da su mnogi gradovi jako odmakli od Niša poput Novog Sada u kome je budžet 29 projektovanih milijardi, a u Nišu 11, privredni subjekti u Novom Sadu su tri puta veći nego u Nišu, zaposlenost u Novom Sadu je 2,3 posto veća nego u Nišu i to ukazuje da Niš, odnosno jug Srbije, daleko zaostaje.\n„Verujem da ćemo kao lokalna grupa građana nametnuti teme koje će pokazati da je Niš važan politički subjekat i da treba da bude regionalni centar za Jugoistok Srbije, da bude, pre svega, svetionik demokratije, da bude normalno uređeno društvo gde se ljudi poštuju i uvažavaju i gde je privreda broj jedan, pored kulture i ostalih subjekata. Mislim da je vreme da se okrenemo sebi kao lokalna priča. Osim toga nedopustivo je da u ministarstvima u Beogradu nema nikog iz Niša i vreme je da shvatimo da Aleksandar Vučić ne može da bude gradonačelnik Niša“, rekao je Ćirković.\nI Pokret „Ne damo Niš“ učestvuje na lokalnim izborima, a jedan od osnivača Bojan Avramović kaže:\n„Očekujem da se posle ovih izbora Niš okrene sebi i da građani svojim glasom kroje budućnost ovog grada i zemlje. Očekujem da nakon izbora krenemo u borbu da Niš bude ono što je bio pre 40 godina, da aktivno učestvuje u političkom i društvenom životu, da ne bude skrajnut, ne samo Niš nego cela jugoistočna Srbija. Sa takvim programom smo izašli pred birače i očekujemo da su Nišlije to prepoznale“.\nZoran Perišić, Šef odborničke grupe SNS-a i član predsedništva kaže da je oko animiranja glasača najviše povukao podmladak stranke.\n„Imam podatke da je oko 19:30 izlaznost bila oko 43%, što bi do 20 sati bilo i očekujem 45-46%. Niška Banja prednjači u izlaznosti čak 60%, dok Opština Crveni Krst beleži 50%. Beležimo najmanju izlaznost od 2014. godine“, rekao je Perišić.\nOn očekuje bolje rezultate SNS-a u odnosu na izbore 2016. godine.\nGIK glasanje izbori 2020. lokalni izbori\n21. juna 2020. u 20:17\nDajte bre nekog obrazovanog čoveka iz Niša, batalite analfabete iz nedođija, kao što je Spance – JKP MEDIJANA SE SMEJALA !


Nove snježne padavine izazvale su mnogo problema u odvijanju saobraćaja širom Bosne i Hercegovine. ⋆ EvropaMagazin\nNove snježne padavine izazvale su mnogo problema u odvijanju saobraćaja širom Bosne i Hercegovine.\nNakon što je danas u većem dijelu BiH bilo pretežno oblačno vrijeme, u poslijepodnevnim satima javila se susnježica koja je dovela i do intenzivnih snježnih padavina. Snijeg je u pojedinim dijelovima BiH prouzrokovao i otežano odvijanje saobraćaja.\nU glavnom gradu BiH zbog mokrog kolovoza došlo je do nekoliko saobraćajnih nesreća, a na pojedinim dionicama u nekoliko navrata dolazilo je i do privremene obustave saobraćaja. Iz KJKP Rad su nam saopćili da su sva vozila zimske službe trenutno na terenu i da se radi na čišćenju glavnih saobraćajnica.\n“Trenutno su sve ekipe na terenu. Naša zimska služba intenzivno radi na čišćenju svih prometnijih saobraćajnica u gradu, najprije ulice prvog i drugog prioriteta. Isto tako, odmah nakon početka padanja snijega naše službe su očistile sve pristupne puteve prema zdravstvenim ustanovama, kao i do dijaliznih i drugih pacijenata”, saopćeno nam je iz KJKP Rad.\nSnijeg je izazvao saobraćajni kolaps i na magistralnom putu M-18 na relaciji Kladanj-Stupari, a ispred tunela Karaula došlo je do formiranja velikih gužvi.\nTakođer, u zapadnim i sjeverozapadnim dijelovima Bosne i sutra se očekuje snijeg ili susnježica, pa se svim vozačima preporučuje oprez i obavezno korištenje zimske opreme.


Izvor\tEXPRES april 21, 2018\nNa pisarnici Narodne skupštine Republike Srbije Nenad Čanak predao presudu Žalbenog veća Mehanizma za međunarodne krivične sudove, kao pravnog naslednika Haškog tribunala, koje je osudilo Vojislava Šešelja na kaznu zatvora od 10 godina.\nNa taj način je dopunjen zahtev Nenada Čanka od 13. aprila upućen Odboru za administrativno budžetska i mandatno imunitetska pitanja za sazivanje hitne sednice kako bi Narodnoj skupštini Republike Srbije bilo predloženo da konstatuje prestanak mandata narodnom poslaniku Vojislavu Šešelju.\nPodsećamo da se u članu 88. stav 1. tačka 3, Zakona o izboru narodnih poslanika, kao jedan od razloga za prestanak mandata pre isteka vremena na koje je poslanik izabran, navodi pravosnažna sudska odluka kojom je poslanik osuđen na kaznu zatvora bezuslovno u trajanju od najmanje šest meseci.\n- Šešelj je, kao što se vidi u presudi, osuđen za ratni zločin, odnosno progon i podsticanje na progon Hrvata u Hrtkovcima 1992. godine. U vezi sa tim, očekujem da Odbor predloži parlamentu da se Vojislavu Šešelju konstatuje prestanak mandata. - izjavio je Nenad Čanak\n« Palma: Otkazaćemo članstvo u EU ako uslov bude da damo KiM Branislav Mihajlović novi predsednik Dosta je bilo »


sreda, 28 januar 2015 18:24\nSavez slijepih Cme Gore, 29. januara u Multimedijalnoj Sali Saveza, u Podgorici, organizovaće okrugli sto na temu „Značaj udžbenika za opismenjavanje na Brajevom pismu djece oštećenog vida“, koji je podržala Američka ambasada, kroz Program malih grantova 2013. godine. Okrugli sto će se održati sa početkom u 11:00 časova, a otvoriće ga zamjenik šefa misije Ambasade SAD u Podgorici, gospodin B. Bix Aliu.\nKako su saopštili iz Saveza, na Okruglom stolu će prezentovati prototip Brajevog bukvara - Udžbenika za opismenjavanje na Brajevom pismu djece oštećenog vida i Priručnik za nastavu po Udžbeniku za opismenjavanje na Brajevom pismu djece oštećenog vida.\nOvaj Okrugli sto je ujedno i završna aktivnost projekta „Brajev bukvar“, čiji je cilj doprinos omogućavanju ravnopravnog obrazovanja za osobe oštećenog vida, koje ovo pismo koriste za čitanje i pisanje.\nIz Saveza su naglasili da se izradom ovog udžbenika, po prvi put u Cmoj Gori, stvaraju uslovi za opismenjavanje i obrazovanje na Brajevom pismu osobama oštećenog vida.\nPročitano 1754 puta\tPosljednja izmjena četvrtak, 19 februar 2015 09:32\nOstalo u ovoj kategoriji: « Alfabet znakovnog jezika\tDEJZI (DAISY) format »


Android 10 donosi nove opcije i funkcije - ProMobi : ProMobi\nAndroid 10 donosi nove opcije i funkcije\nKako je i obećao, Google je plasirao novi Android 10 operativni sistem. Odmah na “prvu loptu” čini se da je značajno brži i boljih performansi u odnosu na prethodnu iteraciju Android 9 Pie. Ipak, razlika će biti manje ili više vidljiva u zavisnosti od uređaja sa kojim se radi, odnosno toga koliko je mobilni telefon jak. Dakle, vlasnici starijih uređaja bi trebalo da osete značajno ubrzanje mobilnog telefona.\nAndroid 10 donosi poboljšanja\nJedna od dominantnih karakteristika Android 10 OS je unapređenje stvari koje su već bile prisutne. Ono što je odmah primetno jeste da su popravljeni gesturs koji su sada zaista intuitivni i laki za korišćenje. Swipe sa leve ili desne ivice mobilnog telefona vas vraćaju korak unazad, dok swipe sa donje ivice na gore vraća korisnika na početni ekran.\nAko želite da otvorite nedavno otvarane aplikacije potrebno je da izvedete swipe up uz malu zadršku, dok će ovaj gesture na navigacionom baru učiniti da prelazite između poslednje dve otvorene aplikacije.\nTakođe, tu je i prečica za pristupanje Google asistentu – swipe iz levog ili desnog ugla.\nOno što je posebna pogodnost kod gestura jeste mogućnost podešavanja ostljivosti swipa koji vas vraća korak nazad, tako da ga možete podesiti baš kako vama odgovara.\nDobrodošlao Dark mode\nUz Android 10 sada konačno možete uživati u Dark modu na sistemskom nivou. Nakon što ga uključite sve aplikacije će biti obuhvaćene i štedeti vašu bateriju, ali i štititi vam oči od snažnog belog osvetljenja u mraku.\nJedini problem ovde su aplikacije koje, i dalje, nemaju Dark mod implementiran.\nTitl u realnom vremenu\nZgodan novitet koji Android 10 donosi jeste titl u realnom vremenu za bilo koji video koji pustite na svom moblinom telefonu. Na taj način ste u mogućnosti da znate o čemu se radi na snimku u slučaju da vam je telefon na “mute” ili je velika pozadinska buka.\nDakle, ova opcija radi bez obzira da li video gledate na nekom sajtu ili je u pitanju snimak koji ste sami snimili kamerom telefona. Inače, sve funkcioniše direktno “sa telefona” tako da se podaci ne dele sa Google serverima. Sam font titla možete da povećate ili da prevod pomerite u deo ekrana koji želite.\nPametne notifikacije i druge pogodnosti\nAndroid 10 donosi i mogućnost pametnih notifikacija u svim aplikacijama preko kojih je moguće slati poruke. Uz to, nudiće vam i mogućnost relevantnih akcija. Recimo, ako vam neko pošalje poruku sa adresom, dobićete mogućnost da vam lokaciju prikaže odmah na Google mapi.\nAndroid 10 sada podržava i “savitljive” uređaje i omogućava “gladak” prelazak sa malog na veći ekran što je važna stavka ako se zna da su savitljivi telefoni sledeća “velika stvar” u mobilnoj industriji.\nU nizu noviteta izdvaja se i Family Link opcija koja omogućava kontrolu koliko će dugo “raditi” ekran telefona koji koristi vaše dete. Tako, nakon isteka zadatog vremena aplikaciju za koju ste postavili tajmer više neće biti moguće koristiti.


Beograd konačno dobio gradonačelnika i novu upravu\nTri meseca posle izbora i dva dana pred isticanje zakonskog roka, Beograd dobio gradonačelnika i gradsku upravu koji će podržavati Liberalno demokratska partija.\nSkupština Beograda izabrala je funkcionera Demokratske stranke Dragana Đilasa za gradonačelnika a na njegov predlog izabrala je i zamenika gradonačelnika, funkcionera Partije penzionera Milana Krkobabića i 13 članova Gradske vlade. Novoizabrani gradonačelnik izjavio je da će nova gradska vlast nastaviti sve započete i početi da realizuje nove projekte u Beogradu i da će joj prioritet biti borba protiv kriminala i korupcije, a zatim izrazio očekivanje da će novoizabrana vlast\ndo kraja mandata rešiti probleme, kao što su nedostatak mostova, infrastrukture i čistoće. Đilas se zahvalio predstavnicima Demokratske stranke Srbije sa kojima su Demokratska stranka i G17 Plus zajedno uspešno radili za dobrobit građana. Đilas je poručio svim ljudima koji su bili u gradskoj vlasti i dobro su radili svoj posao, a članovi su drugih stranaka, da za njih ima mesta i u ovoj vlasti i izrazio nadu da će se političke nesuglasice prevazići kako bi vlast bila što efikasnija i da što bolje radi na korist Beograđana.\nOpozicija nije opstruisala rad beogradskog Parlamenta ali je žestoko kritikovala formiranje vladajuće koalicije i njen program. Odbornik Demokratske stranke Srbije Andreja Mladenović izjavio je da su odbornici narodnjaka odlučili da ne glasaju jer su nezadovoljni predloženim kandidatima i načinom na koji je napravljena koalicija. Na ponudu novog gradonačelnika da se odbornici opozicionih partija uključe u gradske organe vlasti, upravne odbore javnih preduzeća i komisija za javne nabavke, Andreja Mladenović je odgovorio Draganu Đilasu da su oni preuzeli odgovornost vođenja grada i neka ga samo vode.


RTS :: Stefanović: Kad izbori budu raspisani, biće i lista\nPolitika Stefanović: Kad izbori budu raspisani, biće i lista\nStefanović: Kad izbori budu raspisani, biće i lista\nsreda, 03. jan 2018, 13:23 -> 13:47\nČlan Predsedništva Srpske napredne stranke Nebojša Stefanović navodi da je ta stranka dovoljno jaka da prva preda svoju izbornu listu, kada budu raspisani beogradski izbori, a ukoliko opozicija bude tražila vanredne parlamentarne izbore, SNS će, ističe, razmotriti kako će odgovoriti na taj zahtev.\nNebojša Stefanović je u intervjuu Tanjugu rekao da pitanje vanrednih parlamentranih izbora postavlja i potencira opozicija, koja, kako kaže, sama zaključuje "šta SNS hoće, šta neće".\n"Kada smo doneli konačan stav, iako je, naravno, bilo različitih mišljenja, da idemo na redovne beogradske izbore bez vanrednih parlamentarnih, ni to nije valjalo. Sada čujem da smo to radili, jer navodno ne smemo da idemo na vanredne izbore, valjda, jer će nas ubedljivo pobediti Đilas, Šapić i Janković na beogradskim, pa onda će oni morati da sačekaju još malo da bi nas pobedili na parlamentarnim...", rekao je Stefanović.\nPonovio je da je vladajuća stranka donela konačnu odluku o raspisivanju beogradskih izbora bez vanrednih parlamentarnih, ističući da su izbori najvažnije pitanje "onima koji se bave samo svojim foteljama".\n"Ako opozicija bude želela nešto drugo, a verujem da će oni to i tražiti, videćemo kako ćemo da odgovorimo na to. Za sada je ovako kako jeste", poručio je funkcioner SNS-a.\nStefanović veruje da je ta stranka dovoljno jaka da prva preda izbornu listu za grad Beograd: "Faktički na toj listi naći će se svi ozbiljni ljudi, jer Beograd nije jedan čovek, već tim ljudi koji u ogromnom broju naselja i ulica u 17 opština moraju da rade ogroman posao svakoga dana".\nNa konstataciju da građane interesuje i ličnost koja će voditi grad, Stefanović ističe da postoji aktuelna gradska vlast i ljudi koji treba da rade do poslednjeg sekunda mandata.\n"To je poenta, a ne da sad uzmu da jedni planduju, drugi da se odmaraju, jedni se bave listama... To ostavljamo ovima koji nemaju šta drugo da rade. Mi imamo šta da radimo", navodi član Predsedništva SNS-a.\nNaglašava i da kampanja za beogradske izbore ne počinje njihovim raspisivanjem, već "radom za građane i pokazivanjem i dokazivanjem da gradom može mnogo bolje da se upravlja".\n"Od kada su Đilas, Šapić i ostali, koji su činili tada okosnicu vlasti DS-a, otišli sa vlasti, imamo mogućnost da pokažemo da Beogradom može neuporedivo bolje da se upravlja. Od tog dana kreće ono što hoćemo da pokažemo Beograđanima", rekao je Stefanović.\nDodaje da je aktuelna vlast u Beogradu u protekle tri-četiri godine smanjila dugove od 1,2 milijarde evra koji su "ostali od Đilasa i Šapića" i da je prostor nekadašnjeg smetlišta, gde je sada "Beograd na vodi", postao jedan od najlepših delova Srbije.\n"Danas imate velike fabrike, poput 'Meite', koje zapošljavaju ljude sa veoma visokim platama i to je prva fabrika u Beogradu posle deset godina", ukazao je funkcioner SNS-a, navodeći da posle deset godina neko razmišlja o tome da Beograđani treba da rade, a da su prethodne vlasti govorile da to nije posao grada.\n"Oni su se bavili asfaltom i ne znam čime drugim. Kako su se bavili asfaltom, to se vidi u rekonstrukciji Bulevara kralja Aleksandra, kad su uzeli ponudu koja je bila 650 miliona dinara skuplja. Tako su razmišljali o Beograđanima", podvukao je Stefanović.\n"Beograđani će imati priliku da kaže šta žele na izborima"\nNavodi da Srpsku naprednu stranku interesuje stav Beograđana i da oni izaberu šta je prioritet u njihovoj opštini, ulici.\n"Ova gradska vlast pokazala je da je kadra i sposobna da kroz velike projekte dovede investitore i turiste, da promeni izgled grada i da naravno počnemo sa razvojem cele zemlje na takav način", ocenio je Stefanović i dodao da se, kada je reč o koalicionim partnerima, "razgovara sa svima i da se na tome radi".\nFunkcioner SNS-a kaže da nema ništa protiv kritika medija i organizacija koje se nazivaju "nezavisnim", ali se pita od čega su nezavisni, "pošto su očigledno nezavisni samo od svog naroda".\n"Što se tiče ovih koji nas napadaju, neka nas napadaju svakoga dana, nije sporno. Mi nemamo problem sa kritikom, kritika je dobrodošla, ljudi iz opozicije smatraju da ćemo sa Miškovićem i Đilasom, Šapićem, drugim tajkunima bolje napredovati", rekao je Stefanović.\nNavodi da će Beograđani imati priliku da na izborima kažu šta žele.\n"Smatraju da će Beograđanima biti bolje bez fabrika, bez stranaca, turista, bez investitora, da je bolje da porušimo sve na 'Beogradu na vodi', promenadu, nove zgrade i da vratimo raspale vagone, pacove i đubrište... Ako je to bolje, onda će ljudi to i podržati na izborima. Uveren sam da neće, ali neka građani kažu šta žele i kakav Beograd žele", poručio je funkcioner SNS-a.\nDodaje da nekada ne shvata poentu kritike, jer se, kako kaže, kritikuju i potezi koji su potpuno pomogli da se promeni glavni grad, kao što je projekat "Beograd na vodi".\n"Ne razumem zašto misle da će im to doneti podršku Beograđana. Međutim, sve ono što ljudi misle da treba da kritikuju, neka kritikuju. Na kraju krajeva, mi smo se izborili za to", rekao je Stefanović.\nOcenio je pozitivnim što opozicione stranke danas mogu da odu u bilo koji medij da kažu šta god hoće, mada "obično u medijima u kojima se pojavljuju tvrde kako ne mogu ništa da kažu".\n"To je paradoks, ali nema veze. Nama je važno da smo pokazali da, za razliku od nekih prošlih vremena kada nismo mogli da se pojavljujemo u medijima, oni mogu i mogu da kažu najteže stvari, koliko god one bile neistinite i o aktuelnoj vlasti i o svemu što misle da treba da kažu", rekao je Stefanović.\nNa pitanje kako gleda na rad vlade u kojoj je potpredsednik i ministar unutrašnjih poslova, odgovara da je za nekoliko meseci rada sa premijerkom Anom Brnabić vlada pokazala visok stepen jedinstva po raznim pitanjima.\n"Da li se uvek slažemo oko svih pitanja? Ne, ali to nije ništa novo. Dakle, imate različita mišljenja, ta mišljenja se iznose, usaglašavaju. Kada se donose neke teške odluke, gde postoje različiti tonovi, gde se ljudi bore za interese države iz različitih uglova, za interese na kraju krajeva ministarstva koje vode, uvek je potrebno nalaziti kompromise, jer je to život", rekao je funkcioner SNS-a.\nIstiče da je važno da se radi u interesu Srbije i da građani imaju korist od toga, "a da li će neki ministar imati povređenu sujetu, nije ni važno".\n"Zahvaljujući dobroj politici vlade koju je vodio Aleksandar Vučić u prvom delu godine, i u ovoj polovini godine kada je predvodi Ana Brnabić imamo dobar ekonomski rast, budžetski suficit koji omogućuje i povećanje plata i penzija i da građani Srbije imaju konkretnu korist od našeg rada. Verujem da će se sa takvim radom nastaviti i u narednoj godini", zaključio je Stefanović.\n(četvrtak, 04. jan 2018, 08:25)\nKад избори буду расписани, биће и листа\n(četvrtak, 04. jan 2018, 08:12)\nNema potrebe zuriti!\n(četvrtak, 04. jan 2018, 07:02)\nDok opozicija samo kritikuje, postoje i oni sa druge strane koji rade kako bi Beograd bio lepsi i sigurniji grad.\n(sreda, 03. jan 2018, 23:59)\nSamo onj ko radi ima rezultate iza sebe\n(sreda, 03. jan 2018, 21:52)\nNe treba trcati pred rudu.\n(sreda, 03. jan 2018, 19:35)\nKada se izbori raspisu,sve ce da ide svojim redom.\n(sreda, 03. jan 2018, 19:00)\nSve ce ici svojim tokom i po redu. Ima ko brine o tome.\n(sreda, 03. jan 2018, 18:47)\nNe moraju da žure\nNaprednjaci nemaju razloga da još uvek izlaze u javnost sa svojim kandidatima, jer pitanje je kad će izbori uopšte biti raspisani.\n(sreda, 03. jan 2018, 18:24)\nBitno je nastaviti kontinuitet u radovima i razvijanju Beograda, a lista ce biti kada za to dodje vreme.\n(sreda, 03. jan 2018, 18:05)\nTo je svakako i jedino ispravan pristup.\n1 Vulin za RTS: Stvaranje paravojske na KiM ugrožava čitav region\n2 Priština formira vojsku, pređen prvi stepenik\n3 Vučić: EU mora da igra jaču ulogu u regionu\n4 Brnabićeva sa Palmerom: Srbija posvećena postizanju kompromisa za KiM\n5 "Finska podržava kredibilnu politiku proširenja"\nPrognoza petak, 19. oktobar 2018.\nСрби drugi stepenik Srpske Kraljice Greška sramota


Srbi drže prelaze u blokadi - Politika - Dnevni list Danas\nPočetna » Politika » Srbi drže prelaze u blokadi\nPripadnici Euleksa i kosovske carine i pogranične policije preuzeli Jarinje i Brnjak, obezbeđuju ih snage Kfora\nSrbi drže prelaze u blokadi\nOsoblje Euleksa i Vlade Kosova, ali i snage Kfora, samo helikopterima na vezi sa spoljnim svetom. Situacija je neodrživa\nPripadnici misije Euleks i carine i pogranične policije Kosova preuzeli su kontrolu nad administrativnim prelazima Jarinje i Brnjak na severu KiM, i odmah potom se našli u blokadi. Srbi iz severne Mitrovice, Zvečana, Leposavića i Zubinog Potoka, uz pomoć nepoznatog broja sunarodnika iz centralne Srbije, okružili su prelaze iz svih pravaca i zasuli saobraćajnice ogromnim količinama kamenja, zemlje, šljunka.\n0Piše: N. T. - agencije 16. septembra 2011. 18.55\nBlokada puteva na prelazima znači da osoblje Euleksa i Vlade Kosova, ali i snage Kfora, samo helikopterima mogu da održavaju vezu sa spoljnim svetom. Prisebnost suprotstavljenih strana, u trenucima zaključenja ovog izdanja Danasa, i dalje je bila na visokom nivou. Moglo bi se reći da „svi samo rade svoj posao“, ne želeći da pređu crvenu liniju nasilja. Međutim, ovakva situacija je neodrživa, a kakav zamajac i epilog bi mogla da dobije, potpuno je neizvesno.\nEuleks je prelaze na severu Kosova, Jarinje kod Leposavića i Brnjak kod Zubinog Potoka, preuzeo juče oko osam časova izjutra, a na lice mesta su dovezeni helikopterima, od kojih je jedan imao oznake hrvatskog Kfora. Po svemu sudeći, u nekim od letelica bili su i pripadnici kosovske carine i pogranične policije, u minimalnom broju, ali dovoljnom da Srbi to shvate kao pokušaj uspostavljanja „međudržavne granice“. Srbi su već bili spremni i dobro organizovani. Još u toku noći su postavili blokade po saobraćajnicama, a ujutru su ih dodatno pojačali, i to sa obe strane administrativne linije, kako bi Euleks, Kfor i kosovske službenike na prelazima što više izolovali. Incidenata, ipak, do juče po podne nije bilo.\nDržavni sekretar u Ministarstvu za KiM Oliver Ivanović kaže da je troje predstavnika kosovskih institucija stiglo na Jarinje, a dvoje na Brnjak, te da je u njihovoj pratnji još nekoliko carinika i policajaca. „Za ljude koji žive na severu Kosovu to je dramatično, jer predstavlja uspostavljanje institucija koje ne prihvatamo i koje povezujemo direktno s pokušajem Prištine da sever Kosova integriše u nezavisno Kosovo“, objašnjava Ivanović. Kfor i Euleks su potpuno blokirani, kaže on, i neće moći da se pomere, osim da helikopterom „dovlače povećanja ili povlače smene“. „Ono što mene plaši jesu konsekvence koje dolaze kasnije“, upozorava Oliver Ivanović.\nKako javljaju izveštači s lica mesta, neposredno kod prelaza Brnjak, Srbi su istovarili veliku količinu zemlje visine oko pet metara. Na put su parkirali kamione i automobile. Prelaz je odsečen i iz pravca centralne Srbije, jer se u takozvanoj međuzoni nalaze preprečeni šleperi i putnička vozila. Između dve blokade su vojnici Kfora iz francuskog i nemačkog kontigenta i policajci Euleksa. Oni su „ojačali“ prelaz razvlačenjem bodljikave žice i postavljanjem betonske zaštite. Slično je i ispred Jarinja. Prepreka od šljunka nasuta je direktno ispred bodljikave žice koju je postavio Kfor. Količina šljunka je tolika da se prelaz gotovo i ne vidi. Pripadnici Kfora u punoj borbenoj opremi posmatraju šta se dešava.\nDelegacije SRS i DSS, predvođene potpredsednicima stranaka, uspele su juče posle više sati da pređu administrativnu liniju, koristeći „alternativne puteve“, jer im to na Jarinju i Brnjaku nije dozvolio Kfor. Oni su najavili da će ostati na Kosovu, kako bi „podržali svoj narod“. Na čelu ljudi iz DSS je potpredsednik stranke Miloš Jovanović, a radikale predvodi potpredsednik Dragan Todorović. Iz Nove Srbije je saopšteno da predsedniku stranke Velimiru Iliću i još nekolicini poslanika nije uspelo da prođu Jarinje. Juče ujutru, na platou ispred Doma Narodne skupštine u Beogradu, osim članova SRS, bili su i pripadnici ekstremističkog pokreta Obraz i njihov vođa Mladen Obradović. Oni se nisu ukrcali u autobus s radikalima, ali su se pridružili koloni vozila koja je krenula ka Kosovu.\nVlada Srbije pozvala je juče Srbe na severu KiM da „mirno protestuju i ne nasedaju na provokacije“. „Vlada prati i u potpunosti kontroliše situaciju na Kosovu. Stanje je mirno, a prema našim informacijama na prelazima Jarinje i Brnjak su pripadnici Euleksa i Kfora, u skladu s mandatom koji im je dao UN. Kosovski policajci i carinici nemaju nikakvu ulogu na tim prelazima“, rekao je portparol vlade Milivoje Mihajlović na konferenciji za novinare. On je istakao da sve institucije države Srbije na severu KiM funkcionišu nesmetano.\nMinistar unutrašnjih poslova Ivica Dačić rekao je da prisustvo kosovskih carinika na Jarinju i Brnjaku predstavlja zloupotrebu dogovora o prihvatanju carinskog pečata. Međutim, kako je ocenio, „sve to liči na veliku bajku, predstavu, jer imate situaciju da carinik mora helikopterom da dolazi na administrativnu liniju“. To neće opstati u realnom životu, a Beograd je spreman da razgovara o rešavanju svih problema, kazao je Dačić.\nS druge strane, iz Brisela poručuju da Euleks „počinje da sprovodi dogovor postignut u dijalogu (Beograd – Priština), uz ‘usluge dobre volje’ EU, o carinskom pečatu“ i da se time primenjuje „primeren carinski sistem“ na Kosovu kao jedinstvenoj carinskoj oblasti. Maja Kocijančić, portparolka visoke predstavnice EU Ketrin Ešton, potvrdila je da će carinske poslove na prelazima Brnjak i Jarinje „obavljati stručni carinici Euleksa, uz prisustvo kosovskih carinika“.\nKocijančić je naglasila da je dogovor Beograda i Prištine o carinskom pečatu „bio poslednji element koji je nedostajao da se ponovo stavi na snagu primeren carinski sistem, budući da je Kosovo od 2000. godine jedna carinska oblast“. Ona je rekla da je „odsustvo valjanog carinskog sistema omogućilo neometane nezakonite poslove, posebno, ali ne i isključivo na severu Kosova“. Podsetimo, šef beogradskih pregovarača Borislav Stefanović više puta je demantovao tvrdnje da dogovor o pečatu obuhvata i rešenje za administrativne prelaze.\nKosovski premijer Hašim Tači informisao je juče članove svoje vlade da je akcija odlaska pripadnika policije i carine Kosova na prelaze Brnjak i Jarinje uspešno okončana. Tači je na vanrednoj sednici vlade rekao da su akciju podržali Kfor, Euleks i zemlje velike petorke (SAD, Velika Britanija, Francuska, Nemačka i Italija), kojima je zahvalio na podršci.\nSednica Saveta bezbednosti UN, održana u noći između četvrtka i petka po srednjeevropskom vremenu, koju je inicirala Srbija uz podršku Rusije, pokazala je duboku podeljenost povodom napetosti na Kosovu, javila je nemačka agencija DPA. Savet se nije složio o zajedničkom saopštenju, jer su Amerika, Francuska i Velika Britanija podržale nameru Vlade Kosova da preuzme kontrolu nad prelazima. Nemački ambasador u UN Peter Vitig je, između ostalog, poručio Srbiji da je teško očekivati da će „populistička nacionalistička igra“ doprineti ostvarenju želje Beograda da se priključi EU.\n„Pozivam SB UN da podrži nastavak dijaloga i odbaci nametanje neželjenih novih realnosti civilnom stanovništvu severnog Kosova“, izjavio je na zasedanju ministar spoljnih poslova Srbije Vuk Jeremić. On je podsetio da su mir i sigurnost na Kosovu u nadležnosti Saveta bezbednosti, na osnovu Rezolucije 1244, „koji su ovog trenutka neposredno ugroženi planovima Prištine da stanovništvu severnog Kosova nasilno nametne definitivno neželjeni režim“. U proteklih nekoliko meseci situacija na Kosovu je pogoršana namernim provokacijama Prištine, uprkos napretku dijaloga vođenog u Briselu, ocenio je srpski ministar.\nMALINARI Zlatiborskog i Moravičkog okruga privremeno su odustali od blokada saobraćajnica zbog aktuelne situacije na severu Kosova, odnosno u znak solidarnosti sa srpskim narodom izloženim jednostranim akcijama Prištine, saopštili su organizatori protesta.\nGORAN BOGDANOVIĆ, ministar za KiM u Vladi Srbije, u razgovoru sa Srbima u severnoj Mitrovici kod mosta na Ibru, izjavio je da se na Kosovu ne dešava dan „D“ , te da je Srbija u prošlosti imala mnogo gorih dana, a da je znala da na adekvatan način odbrani svoje legitimne interese. „Očekuju nas teški dani i iscrpljujuća borba, jer su Priština i međunarodna zajednica, koja je podržava, svesni da jedino iscrpljivanjem ovog naroda mogu da dođu do svojih ciljeva,“ rekao je Bogdanović.\nNAPREDNJACI su osudili akciju Euleksa, Kfora i Prištine na administrativnim prelazima i zatražili hitnu sednicu Narodne skupštine na kojoj bi se glasalo o poverenju Vladi Srbije. „Smatramo da niko moralan više ne može, ne sme i nema pravo da podržava ovakvu vladu. Izlaz za Srbiju i njene građane je u raspisivanju vanrednih parlamentarnih izbora i dolasku na vlast onih koji će voditi brigu o državnim i nacionalnim interesima“, saopštila je SNS, koja smatra da je akcija „Albanaca, Euleksa i Kfora bila nelegalna, ali i da je pokazala da vlasti u Srbiji nisu ni imale plan šta će raditi ako dođe do toga“.\nSLOBODAN SAMARDŽIĆ, potpredsednik DSS, ocenjuje da preuzimanje Brnjaka i Jarinja potvrđuje da su NATO, SAD i EU čvrsto rešeni da naprave granicu između Srbije i Kosova. „Miran otpor kojim se kosovski Srbi odupiru sili i nasilju jedini je konac o koji se drži država Srbija“, ističe Samardžić.\nVERNER HOJER, zamenik ministra inostranih poslova Nemačke, pozvao je sve strane na Kosovu da „doprinesu deeskalaciji“ i izbegnu „sve što bi moglo da izazove sukobe i stoji na putu mirnom sprovođenju dijalogom postignutog sporazuma“. U saopštenju za javnost, Hojer je rekao da je to što je Euleks „preuzeo carinsku kontrolu značajan korak za slobodan protok robe i normalizaciju odnosa Kosova i Srbije“.\nRoba na Merdare\nNa administrativnom prelazu Merdare, kod Podujeva, kosovski carinici od juče u podne dozvoljavaju uvoz robe iz Srbije, prvi put od 20. jula, kada je kosovska vlada zabranila uvoz. Prema rečima šefa te carinske ispostave Škeljzena Osmanaja, u toku dana prešlo je pet šlepera sa žitom iz Srbije. „Na ovom prelazu današnji dan je bio kao i svaki drugi, nije bilo problema. Kamioni sa robom iz Srbije od sada će na ovom prelazu moći da prelaze na Kosovo“, rekao je Osmanaj agenciji Beta i objasnio da oni „samo sprovode odluku Vlade Kosova“. Na prelazu Merdare juče je bilo mirno i bez zastoja u saobraćaju. Prema odluci vlade u Prištini, uvoz robe iz Srbije na KiM dozvoljen je na samo na prelazima Merdare i Končulj.\nBiH prihvata pečat\nSarajevo – Savet ministara BiH dao je saglasnost da se prihvati carinski pečat Kosova, čiji je izgled dogovoren u pregovorima Beograda i Prištine. Takvu odluku vlada u Sarajevu donela je na sednici u četvrtak. „Savet ministara BiH je saglasan da se prihvate carinski pečati dostavljeni od strane Unmik/Kosova svim potpisnicama CEFTA sporazuma, a koji su istovetni s izgledom pečata koji su dogovoreni na bilateralnim pregovorima srbijanskih i kosovskih vlasti u Briselu, 2. septembra 2011. godine“, navodi se u saopštenju. Predsedništvo BiH trebalo bi da donese zvaničnu odluku o tome. R. D.


Selaković: Srbija u potpunosti podržava dalje intenziviranje regionalne saradnje - Blitz RS - Vesti\nSelaković: Srbija u potpunosti podržava dalje intenziviranje regionalne saradnje\nObraćajući se u svojstvu specijalnog izaslanika predsednika Republike Srbije Aleksandra Vučića, Selaković je konstatovao da je osnovni motiv i smisao unapređenja saradnje i bližeg povezivanja u našem regionu razvoj i modernizacija naših društava, odnosno dobrobit svih građana regiona, navodi se u saopštenju.\nNada se, dodaje, da će produbljivanje ekonomske povezanosti, ukidanje graničnih carinskih kontrola i ostalih prepreka koje stoje na putu slobodnom kretanju u regionu, kao i mogućnost zapošljavanja u čitavom regionu, doprineti smanjenju odliva stanovništva i radne snage.\n„Važno je da uvek imamo u vidu da regionalne inicijative nisu alternative evropskim integracijama, naprotiv, one su u potpunosti u skladu sa njima“, rekao je šef srpske diplomatije, dodavši da se moramo okrenuti budućnosti i nastaviti da radimo zajedno, uvažavajući jedni druge, a pre svega, uvažavajući zajedničke interese.\nSelaković je naveo da Srbija iskreno žali zbog sukoba na istoku Evrope, podsetivši na doslednu privrženost Srbije poštovanju načela teritorijalnog integriteta i suvereniteta država, kao jednog od osnovnih principa međunarodnog prava.\n„Uprkos svemu navedenom, Srbija nije u prethodnom periodu zaustavila rad ni na jednom od strateških projekata. I u narednom periodu nastavićemo da ulažemo napore u cilju obezbeđivanja energetske efikasnosti, razvoja infrastrukture i implementacije projekata u oblasti obnovljive energije“, naveo je šef srpske diplomatije.


Seksi doktorka sa najviše tetovaža na svetu - Muški magazin - trendovi, fitness, lifestyle, saveti, devojke... `\nSara Grej ima 31 godinu i radi kao doktorka u jednoj američkoj bolnici, ali to nije razlog zbog kojeg je ona postala interesantna mušakrcima. Ona nosi titulu "Doktorke sa najviše tetovaža" na svetu, a pored toga, ona je i model i zrači svojom prirodnom lepotom koja dovodi muškarce do ludila.\nSara kaže da ju je oduvek zanimala medicina i da je želela da na taj način pomogne ljudima, ali da je takođe postala opsednuta tetovažama i da je htela da skoro svaki delić svoje kože ukrasi slikama koje njoj nešto znače i predstavljaju.\nSvoju prvu tetovažu uradila je sa 16 godina i kaže da je tada shvatila da se neće zaustaviti na jednoj. Pacijenti koji dolaze kod Sare kažu da je ona jako ljubazna i fina, a da njene tetovaže pružaju ljudima šansu da sklone misli sa njihovih problema i da na trenutak zaborave na njih.\nMeđutim, Sarini najčešći pacijenti su muškarci koji dolaze čak i kada su zdravi, samo da bi imali priliku da je vide i da pričaju sa njom. Sara takođe ima i vrlo praćenu Instagram stranicu na kojoj postavlja svoje seksi fotografije i već ima nekoliko stotina hiljada pratilaca,a ta brojka će, kako nam se čini, samo postajati veća.\nPogledajte njene fotografije i videćete zbog čega muškarci lude za njom.\ndevojke sa tetovažama\nPROČITAJTE SLEDEĆI TEKST: Kako su popularni muzičari izgledali na početku svojih karijera


Još 13 učesnika za SP u Južnoj Africi 2010 – SARAJEVO.co.ba\nObjavljeno 11. 10. 2009 20. 05. 2010 od sarajevo.co.ba\nJoš 13 učesnika za SP u Južnoj Africi 2010\nNakon jučerašnjih susreta u cijelom svijetu poznate su 19 od 32 reprezentacije koje će nastupiti na Svjetskom fudbalskom prvenstvu u Južnoj Africi 2010.\nPored domaćina, reprezentacije Južne Afrike, zasad su svoje mjesto na Svjetskom prvenstvu od evropskih timova obezbjedili Nizozemska, Engleska, Španija, Njemačka, Danska, Srbija i Italija. U srijedu će se odlučiti o još dva pobjednika u grupama kao i osam reprezentacija koje će se u baražu boriti za preostala četiri mjesta rezervisana za evropske predstavnike.\nIz Afrike su plasman na prvenstvo do sada osigurali fudbaleri Gane i Obale Slonovače, a kvalifikacije će odlučiti još tri pobjednika skupina. Brazil, Paragvaj i Čile ostvarili su pravo na plasman iz južnoameričkih kvalifikacija, Meksiko i SAD iz zone CONCACAF, a iz Azije idu Australija, Japan, Južna Koreja i Sjeverna Koreja.\nU srijedu će se znati i ko su putnici iz Južne Amerike i zone CONCACAF, a po jedna reprezentacija iz ovih zona će nakon dodatnih kvalifikacija otići u Južnu Afriku.\nSvih 32 putnika na Svjetsko prvenstvo 2010 će se znati nakon baraža Bahreina iz Azije i Novog Zelanda, prvaka Okeanije, a prva utakmica odigrana u Bahreinu završila je remijem, 0:0.\nObjavljeno u Sportski almanahOznačeno fudbal,Južna Afrika,Svjetsko prvenstvo\nNazad Samo Vedran na tribinama\nNaprijed BiH reprezentacija na 26. mjestu UEFA liste


Bajern krade 'najboljeg' u Bundesligi - Sportske.net\nBajern krade 'najboljeg' u Bundesligi\nBavarski klub po staroj navici uzima najbolje fudbalere iz 'manjih' klubova iz Nemačke.\nBajernov plan, prodaš "Levu", dovedeš čarobnjaka!Da li će Gvardiola zaista trenirati Siti? Nemojte da budete tako sigurni!Agent Roberta Levandovskog probudio maštu Madriđanima!BL - Prekinuta Bajernova serija!BL - Prekinuta Bajernova serija!\nKlub sa 'Alijanc Arene' krenuo je u lov na nove fudbalere, kako bi pripremio 'teren' za dolazak novog trenera, Karla Anćelotija.\nTako bi, fudbaler Bajer Leverkuzena Havijer Ernandez, mogao da ode 'korak dalje', i pređe u redove nemačkog šampiona.\nMeksikan bi tako, po drugi put u karijeri, sarađivao sa 'Karletom', i tako bi mogli da obnove saradnju koju su imali u ekipi Real Madrida.\nPopularni 'Ćićarito' je, ove sezone jedan od najboljih fudbalera Bundeslige, a njegove dobre partije nisu promakle ni 'starom liscu' Anćelotiju, koji je izrazio želju da ga sledeće sezone ima u timu.\nFudbaler koji je već tri meseca unazad bio proglašavan za najboljeg igrača nemačkog šampionata, mogao bi da bude velika podrška u napadu. Meksikanac je doživeo fudbalsku renesansu u Bundesligi, nakon što je iz redova Mančester Junajteda, prešao u redove 'Farmaceuta'.\nNemački klub bi tako mogao da pokvari posao Arsenalu, koji je takođe veoma zainteresovan za dovođenje reprezentativca 'Trikolora'.\nIpak, ovaj transfer bi mogao da bude 'mač sa dve oštrice' za meksičkog napadača. Evidentno je da mu odgovara da bude vođe u timu i sloboda koju ima u ekipi Bajera. Prelazak u redove Bajerna ili Arsenala, mogao bi da znači i manju minutažu, što bi moglo negativno da utiče na njegovu golgetersku formu i samopouzdanje.


Blic Online | Stara arhiva\nOd 1. januara 2006. novi zakon u zdravstvu\nSamo deca besplatno kod zubara Većina stanovnika u našoj zemlji nema sve zube u vilici, svaki drugi stariji od 50 godina nosi totalnu protezu. Najčešći razlog odlaska kod stomatologa je zubobolja, pa zbog toga Srbija spada među zemlje čiji stanovnici imaju velike probleme sa karijesom, podaci su Instituta za zaštitu zdravlja 'Batut'. Kakva li će tek situacija biti kada se skoro sve stomatološke usluge budu plaćale iz džepa građana kao što je propisano tek usvojenim Zakonom o zdravstvenom osiguranju.\nNeće više biti besplatnog vađenja i popravki zuba, ugrađivanja plombi i slično, osim za decu i određene kategorije odraslih (penzioneri, trudnice...) kao i za hitne slučajeve. Među uslugama koje su pokrivene zdravstvenim osiguranjem u zakonu se navode pregledi i lečenje duševno ili telesno ometenih u razvoju, ljudi sa težim urođenim i stečenim deformitetom lica i vilice, zatim lečenje žena u trudnoći i 12 meseci po porođaju. Besplatni će biti i pregledi pre transplantacije bubrega i operacija srca, proteze za starije od 65 godina, kao i urgentni stomatološki i hirurški pregledi i lečenje povreda zuba i kostiju lica. Sve ostalo će morati da se plaća kao kod privatnika, a koliko - određivaće uprave domova zdravlja. - Nije pošteno da se i dalje zdravstveno osiguranje plaća kao i do sada, a da se umanjuje obim prava koja se osiguranjem pokrivaju. Mi smo ionako bezuba nacija, a primenom novih mera stanje će biti još gore - komentariše za 'Blic' Milan Kuljača, član Komore privatnih stomatologa.\n- Tvrdnja nadležnih iz Ministarstva zdravlja da je loše stanja zuba posledica toga što građani ne vode dovoljno računa o svom zdravlju, nije tačna. To je pre svega zbog nemaštine i siromaštva. Ljudi koji ne leče zube, najčešće se odlučuju za vađenje, a to rade jer nemaju novaca za popravku - objašnjava Kuljača.\nZakon će se primenjivati od 1. januara 2006.\nTrenutna situacija u državnim stomatološkim ordinacijama je takva da se na popravku zuba čeka i više od 15 dana, a odmah se primaju samo hitni slučajevi. Sa zdravstvenom knjižicom popravka ništa ne košta, ali bez nje sve se plaća, doduše nešto manje nego kod privatnih stomatologa. Bele plombe su besplatne samo ako se popravljaju prednji zubi, dok se za bočne zube plaćaju. Četvorka i petica koštaju 300 dinara, a bela plomba za šesticu i sedmicu 400. Amalgamske crne plombe su besplatne. Ukoliko pacijent ne želi da trpi bol, za to treba da doda još 110 dinara koliko košta anestezija. Kod privatnih stomatologa cena popravke zuba skuplja je i kreće se od 15 do 20 evra. Kada je reč o protetici, keramičke proteze u svakom domu zdravlja se plaćaju, jer su to vanstandardne usluge koje Republički zavod za zdravstveno osiguranje ne refundira, a ustanove same nabavljaju materijal. Pravljenje proteza zakazuje se na nedelju dana, dok oni koji plaćaju ne čekaju. U protetici postoje usluge koje pacijenti mogu da refundiraju u Fondu za osiguranje. U tu grupu spadaju i totalne proteze koje koštaju 1.620 dinara, dok za parcijalnu protezu treba izdvojiti oko 900 dinara.\nIako je situacija u stomatološkim ordinacijama bolja u odnosu na prethodne godine kada je u Ministarstvu zdravlja bilo dosta prijava nesavesnog lečenja, većina ambulanti i dalje kuburi sa starim aparatima koji se svaka dva-tri dana kvare. Aparati su loši i stari i nisu dugo obnavljani, a u lošem stanju je i zubna protetika. Bolju uslugu pacijenti mogu očekivati tek sa nabavkom novih aparata, što će morati da se uradi ukoliko se želi konkurisati privatnicima.\n- Posledice novog načina plaćanja stomatoloških usluga mogle bi dovesti do zatvaranja tih službi pri domovima zdravlja. Stomatolozi u državnoj službi, čak i ako budu imali duplo veće cene od privatnika, teško će uspeti da opstanu upravo zbog teškog stanja u kojima se domovi zdravlja nalaze - ocenjuje Milan Kuljača.\nIako se ovim zakonom smanjuje obim usluga koje pokriva zdravstveno osiguranje, stopa doprinosa za ovo osiguranje za sada ostaje nepromenjena. Ona se, doduše, i ne propisuje Zakonom o zdravstvenom osiguranju, a kako saznajemo, planira se njeno smanjenje.\nSonja Todorović - Radenka Marković 0


Međunarodni dan tolerancije - Regionalna konferencija 2016. • Poverenik za zaštitu ravnopravnosti\nProjekti Projekti Poverenika Redovna godišnja konferencija Međunarodni dan tolerancije – Regionalna konferencija 2016.\nKonferencija “Prvi regionalni forum tela za ravnopravnost Jugoistočne Evrope”, održana je u Beogradu povodom 16. novembra, Međunarodnog dana tolerancije, a organizaciju skupa pomogli su Misija OEBS u Srbiji i Fondacija za otvoreno društvo Srbije.\nPoverenica za zaštitu ravnopravnosti Brankica Janković rekla je da je diskriminacija duboko ukorenjena u predrasudama i navikama koje se sporo i dugo menjaju, a tela za zaštitu ravnopravnosti u zemlјama regiona svakodnevnim delovanjem treba da potvrde da je moguće živeti dostojanstveno i uz puno poštovanje ravnopravnosti.\nPoverenica je naglasila da se najveći broj pritužbi građana toj instituciji, ali i telima za ravnopravnost u regionu, odnosi na oblast rada i zapošlјavanja što je, kako je naglasila, i zajednički imenitelј okuplјanja na Konferenciji.\nJanković je istakla da značajan broj lјudi živi u strahu od gubitka posla, osećaja neslobode i prihvatanja lošijih uslova rada i diskriminatorskog postupanja po raznim osnovama, kao i da se sa diskriminacijom u radu suočavaju svi – prema godinama života, invaliditeta, premeštanjem trudnica i porodilјa na niža radna mesta ili zbog članstva u političkim i sindikalnim organizacijama.\nSudeći po pritužbama po kojima postupa poverenik i većina sličnih institucija u regionu, najviše njih se odnosi na oblast zapošlјavanja, podvukla je poverenica i poručila da te institucije svojim delovanjem treba da potvrđuju da je u regionu itekako moguće živeti dostojanstveno, uz puno poštovanje principa ravnopravnosti.\n“Okupili smo se verujući da zajedničkim radom i trudom savladavamo brojne izazove”, rekla je Janković i sa učesnicima Konferencije potpisala zajedničku izjavu o saradnji regionalnih kancelarija poverenika ovog dela Evrope, koja predviđa stalnu komunikaciju i razmenu iskustava.\nUčesnicima skupa se obratila i predsednica srpskog parlamenta Maja Gojković, rekavši da je Srbija posvećena regionalnoj saradnji, miru i bezbednosti, a da je uloga poverenika značajna u sprečavanju, zabrani i borbi protiv svih oblika diskiminacije kako bi države napredovale u ispunjavanju međunarodnih standarda.\n“Skupština Srbije zadovolјna je dobrom saradnjom sa Poverenikom za zaštitu ravnopravnosti i uverena sam da ćemo, izgradnjom tolerantnijeg svakog od naših društava, izgraditi bolјi i\nstabilniji region”, rekla je Gojković i podsetila na brojne donete zakone na unapređenju zaštite lјudskih prava.\nGojković smatra da će otvaranje poglavlјa 23 i 24 u pregovorima sa Evropskom unijom biti dodatna prilika i šansa da se unaprede slobode i lјudska prava u Srbiji.\nŠef Misije OEBS u Srbiji Andrea Oricio rekao je da je organizacija konferencije način da se ponudi platforma za regionalno umrežavanje i saradnju, stremeći idealu ravnopravnosti za sve.\n“Ako je bilo koja grupa pojedinaca diskriminisana, onda su svima nama uskraćena univerzalna međunarodna lјudska prava”, rekao je Oricio i ocenio da državne institucije mogu da imaju korist od podrške nezavisnih tela, ali i da novinari igraju važnu ulogu i predstavlјaju stvarnost tako što stavlјaju u prvi plan pitanja od javnog interesa.\n“Medijski poslenici trebalo bi da stvaraju atmosferu nulte tolerancije na diskriminaciju.\nZato smo i podržali uspostavlјanje novinarske nagrada za toleranciju”, naglasio je Oricio, koji je sa poverenicom Janković te nagrade uručio ovogodišnjim dobitnicima i dobitnicama.\nIzvršna direktorka EKVINET-a Ana Gaspard istakla je da ta organizacija promoviše jednakost u Evropi, a da različitost obogaćuje društvo svake države i da je upravo to neophodan preduslov za mir i ravnpravnost.\nVažnost komunikacije i rada na podizanju svesti doprinosi jačanju širih društvenih odnosa, dok tela za zaštitu ravnopravnosti igraju složenu ulogu koja nije uvek popularna, rekla je Gaspard istakavši da politička podrška ima klјučni uticaj na ostvarivanju uloge tih tela, a da regionalna saradnja pojačava njihove kapacitete.\nIskustva iz Bosne i Hercegovine prenela je predsedavajuća Ombudsmena za lјudska prava BiH Jasminka Džumhur, koja je rekla da koncept tolerancije zahteva uvažavanje tuđih ideja i stavova i bogatstva različitosti u društvima, a da je dužnost onih koji se bave borbom protiv diskriminacije da promovišu da je svako lјudsko biće slobodno i da ima pravo da živi u miru i bude takvo kakvo jeste.\nPravobranitelјica za ravnopravnost polova Hrvatske Višnja Ljubičić najavila je da će u cilјu uspešnog nastavka projekta pokrenutog u Beogradu iduće godine biti organizovan susret u Zagrebu, a njena koleginica, pravobranitelјica za decu Hrvatske Ivana Milas Klarić istakla da se kvalitetnim radom njene i drugih institucija koje se bave zaštitom dečjih prava, osigurava svim drugim institucijama manje posla u budućnosti.\nSkupu su se obratili i zamenica poverenice za zaštitu od diskriminacije Albanije Ardiana Hala, zamenica pučke parvobranitelјice Hrvatske Tena Šimonović Ajnvalter, pravobranitelјica za osobe sa invaliditetom Hrvatske Anka Slonjšak, predsednik Komisije za zaštitu od diskriminacije Makedonije Aleksandar Daštevski zamenik Zaštitnika lјudskih prava i sloboda Crne Gore Siniša Bjeković.\nOni su bili saglasni da je neophodna regionalna saradnja na zaštiti lјudskih prava i borbi protiv diskriminacije u svakoj oblasti života.


POČETNA LOKALNE VESTI // POŽAREVAC SSP Požarevac: U požaru na deponiji izgoreo buldozer vrednosti 40 miliona dinara\n-SSP je povodom poslednjeg požara na deponiji Jeremijino polje zahtevao odgovornost i smenu direktora JKP Komunalne službe Marka Marjanovića, jer se požar ovog leta ponavljao više puta, te je izazvana potencijalna opasnost po zdravlje ljudi i nanešena velika materijalna šteta preduzeću i gradu. Prema poslednjim informacijama, izgoreo je i buldožer, čija je vrednost blizu 40 miliona dinara, navodi se u saopštenju za medije.\n-Prema dostupnim informacijama o biografiji direktora Marjanovića, može se zaključiti da on apsolutno ne ispunjava uslove za obavljanje ove funkcije, obzirom da je visoko obrazovanje stekao 2019.godine i da se nikada ranije nije bavio poslovima upravljanja otpadom, pa je neverovatno da neko sa ovakvom biografijom može da upravlja bilo kojim javnim preduzećem, dodaje se u saopštenju.\n–Ovo je samo još jedan dokaz kako Srpska napredna stranka novac i imovinu svih Požarevljanja poverava nestručnom kadru.\nSSP Požarevac će se i u narednom periodu baviti svim pitanjima od opšteg interesa po građane Požarevca, zaključuje se u saopštenju Gradskog odbora Stranke slobode i pravde Požarevac.\nPRETHODNI ČLANAKOnlajn nastava u tri opštine u Braničevskom okrugu\nSLEDEĆI ČLANAKUpozorenje za vozače: Radovi na petljama Smederevo i Požarevac


Prosvetari nezadovoljni jer im nije ispunjeno obećano\nBeta\t 26. avgusta 2015. 14:00\nPredsednik Sindikata obrazovanja Srbije Branislav Pavlović izjavio je danas da postoji nezadovoljstvo među prosvetnim radnicima jer im nije isplaćena jednokratna pomoć, koja je dogovorena kao jedan od uslova za izlazak iz višemesečnog štrajka.\nNa konferenciji za novinare, Pavlović je podsetio da su sindikati pre izlaska iz štrajka potpisali sporazum sa ministrom prosvete Srđanom Verbićem i ministarkom za državnu i lokalnu samoupravu Kori Udovički na osnovu koga će svi zaposleni dobiti jednokratnu pomoć u toku ove godine.\n“Tražimo da se o tome vode razgovori i da se kaže kada će to biti isplaćeno”, naveo je on i dodao da bi zaposlenima ta jednokratna pomoć više značila od povećanja plata od četiri do pet odsto.\nPavlović je kazao da je ranije nuđeno da ta pomoć iznosi oko 7.500 dinara, ali da to sindikati nisu prihvatili.\n“Tražili smo da jednokratna pomoć bude isplaćena pre odlaska na odmor. Međutim, premijer je rekao da je bolje da to bude pre početka školske godine. Posle toga je na to zaboravio”, rekao je Pavlović, dodajući da se “sada samo priča o povećanju plata i penzija”.\n“Prvo je rečeno da će o tome da se odluči 1. septembra, sada se to pomera na oktobar. Očigledno je da se čeka na usvajanje novog budžeta i da povećanja plate neće biti pre decembraske plate koja se isplaćuje u januaru”, kazao je Pavlović.\nOn je naveo da je prosečna plata u obrazovanju 40.638 dinara.\nPavlović je kazao da je na juče održanom konsultativnom sastanku predstavnika reprezentativnih sindikata u prosveti dogovoreno da se do 15. septembra održi novi sastanak i donese odluka o eventualnom štrajku u oktobru.\nOn je naveo da u prosveti vlada haos, jer nisu utvrđene liste nastavnog i nenastavnog osoblja koje će ostati bez posla ili kojima će nedostajati časovi do pune norme.\nPavlović je naveo da postoji oko 15.000 zaposlenih na određeno vreme i da neki direktori odbijaju da dostave spiskove slobodnih radnih mesta kako bi tim zaposlenima bio produžen radni odnos.\nOn je ukazao i da je velika nedoumica nastupila donošenjem Zakona o određivanju maksimalnog broja zaposlenih u javnom sektoru, koji stupa na snagu 12. oktobra.


EP upozorava: Opasna ruska propaganda glavni izvor dezinformacija u Evropi\nA. J. 10. oktobra 2019. 15:43\nEvropski parlament najoštrije je osudio sve agresivnije akcije Rusije, Kine, Irana i Severne Koreje, „koje teže narušavanju temelja i principa evropskih demokratija, kao i suverenitet svih zemalja Istočnog partnerstva“, navodi se u pisanom saopštenju.\nImajući u vidu poslednja nastojanja EU da se suprotstavi neprijateljskoj propagandi „trećih strana“, poslanici pozivaju države članice da razmotre razvoj jakog pravnog okvira na nivou Unije i medunarođnom nivou za borbu protiv tih pretnji.\nU rezoluciji, koju su usvojila 489 poslanika, EP želi da podigne svest o ruskim propagandnim kampanjama, jer je to „glavni izvor dezinformacija u Evropi“.\nPoslanici oštro osuđuju uplitanje trećih strana u izbore i referendume, a EU bi trebalo da podrži i zemlje zapadnog Balkana da osiguraju svoje izborne procese od zlonamernih propagandnih aktivnosti.\nTramp u petak morao u bunker zbog protesta ispred Bele kuće\nPeta noć protesta u SAD, neredi, vatre, hapšenja,pljačke\nTramp sklonjen u podzemni bunker zbog nasilnih protesta u…\nNasilje u gradovima SAD na protestima zbog smrti…


In Store | Srbija | Otvorene prijave za 4. generaciju eCommerce Akademije\nOtvorene prijave za 4. generaciju eCommerce Akademije\neCommerce Asocijacija Srbije otvorila je prijave za četvrtu generaciju „eCommerce Akademija“ programa koji obuhvata više od 24 sata materijala edukativnih predavanja, 20 različitih predavača i šest sati online konsultacija.\nNakon uspešne prve tri generacije eCommerce Akademije koja je okupila više od 250 polaznika i više od 70 različitih kompanija, eCommerce Asocijacija Srbije najavila je početak četvrte Akademije ovog edukativnog projekta. Program počinje 27. 09. 2021 i traje do 24. 11. 2021.\nI ovoga puta u pitanju je edukacija putem online platforme na sajtu eCommmerce Akademije kroz koju je omogućen pristup šest edukativnih modula.\nSvaki modul se sastoji od četoro do šest polučasovnih ili jednočasovnih predavanja, nakon čega predstoji Zoom diskusija sa predavačima. Polaznici će priliku da čuju njihova iskustva, greške i trendove za budućnost eCommerca.\nUkoliko ste početnik koji želi da pokrene svoj web shop ili radite u kompaniji u kojoj želite da unapredite online poslovanje, na ovom programu vas čeka mnogo noviteta i primera iz prakse. Osim iskusnih stručnjaka koji će vam predstaviti svoje znanje, u toku Akademije ćete imati priliku i da čujete različite goste koji će nam se pridružiti okviru zoom diskusija. Prilikom Zoom diskusija, imaćete priliku da iznesete svoja pitanja, mišljenja i stavove zajedno sa predavačima.\nOnline shop od A do Z\nČućete sve relevantne teme koje čine eCommerce i digitalno poslovanje. Naučićete kako da pristupite izboru platforme i kako da dođete do idealnog rešenja za vaš biznis, kao i osnove digitalnog marketinga uz sve relevantne forme i alate oglašavanja. .COM Experience predavanja pokazaće vam kako da napravite koncept vašeg web shop-a. Od ideje preko biznis plana, do brifa za dizajnere i developere. Naučićete i sve o platnim uslugama e-commerca: od dostupnosti do sigurnosti i profitabilnosti iza njihove integracije. I na kraju, saznaćete kako da postavite KPI-jeve za vaše zaposlene i koji su osnovni parametri i indikatori efikasnih timova u pozadini e-commerce poslovanja.\nCilj nam je da podignemo standarde eCommerce industrije u Srbiji, radi asimilacije u svetske eCommerce tokove. Za više informacija posetite naš sajt eCommerce Asocijacija ili nam pišite na info@ecommserbia.org.


Poplave na jugu Francuske - Srpskacafe\nSrijeda, 15.09.2021., 11:48 Srijeda, 15.09.2021., 11:46\nPoplave na jugu Francuske naglo su pretvorile puteve i polja u rijeke i jezera, a radnici hitne pomoći spasili su ili evakuisali stotine ljudi.\nNakon što su se nove, obilne padavine danas sručile na to područje, hitna služba iz regiona Gard saopštila je da spasioci tragaju za najmanje jednom osobom koja je prijavljena kao nestala nakon jučerašnje poplave.\nNema izvještaja o žrtvama, ali lokalne vlasti kažu da su kiše nanijele značajnu štetu kućama i infrastrukturi u gradovima i selima između Nima i Monpelijea.\nLjudi koji su evakuisani iz jednog kampa opisali su da su gledali kako voda navire prema njihovim kamp-kućama.\nPoplave su uslijedile nakon ovogodišnje sezone ekstremnih vremenskih uslova koji su izazvali razorne požare u blizini Francuske rivijere i širom Mediterana, rekordne poplave u Njemačkoj i Belgiji i suše ili toplotne talase u drugim područjima širom svijeta.\nNaučnici kažu da su takvi događaji uobičajeni, osim što se sada dešavaju češće jer se planeta zagrijava zbog klimatskih promjena.


EPIDEMIJA U PČINjSKOM OKRUGU: Sve opštine beleže potrast broja obolelih | Novosti.RS\nPrema poslednjim podacima Zavoda za javno zdravlje u Vranju, od 240 uzoraka iz Pčinjskog okruga, 91 je pozitivan na korona virus.\nOd ovog broja 59 je iz Vranja, 5 iz Surdulice, 12 iz Bujanovca, 6 iz Preševa, 4 iz Trgovišta, 4 iz Vladičinog Hana i 2 iz Bosilegrada.\nU kovid bolnicama u Vranju hospitalizovana su 73 pacijenta, od kojih je 60 pozitivno na korona virus. Sa bronhopneumonijom je 71 pacijent, na kiseoniku 38. Primljeno je 8 pacijenata, otpušteno 13. Trenutan broj slobodnih postelja je 77.\nKapaciteti u Surdilici su popunjeni tako da su u ovom trenutku hospitalizovana 33 pacijenta. U kovid ambulanti u Vranju tokom jučerašnjeg dana obavljena su 202 pregleda,polovina prvih pregleda su bili kontrolni.\nVranje Pčinjski okrug korona virus virus korona broj zaraženih virusom korona korona virus u Srbiji\nOD 73 uzoraka poslatih na analizu iz vranjskog Zavoda za javno zdravlje, 25 uzoraka ljudi iz Pčinjskog okruga je pozitivno na korona virus.


Zdravlje za sve: Pravo, a ne privilegija – Prava pacijenata\nby administrator · Published 17. rujna 2015. · Updated 17. rujna 2015.\nZašto pored 136 ustanova primarne zdravstvene zaštite 29 zavoda i instituta i 25 opštih i kantonalnih bolnica neki građani Bosne i Hercegovine moraju putovati 70 ili više kilometara do bolnice ili zdravstvene ustanove u administrativnoj jedinici kojoj pripadaju? Zašto oko 3500 osoba s mentalnim invaliditetom u BiH nema nikakvu ili adekvatnu stomatološku zaštitu? Ili zašto se kategorijama stanovništva kojima je zakonom propisana besplatna zdravstvena zaštita naplaćuju zdravstvene usluge?\nZdravlje za sve i Zdravlje je pravo a ne privilegija – moto su paralelnih kampanja koje ICVA i Partnerstvo za zdravlje pokreću kako bi pomogle u rješavanju ovih problema građana.\nUz podršku USAID-a, ove organizacije su pokrenule niz aktivnosti i paralelne javne kampanje kojima se nastoji uticati na promjenu politika i praksi koje doprinose neadekvatnom sistemu zdravstvene zaštite u smislu: fizičke dostupnosti zdravstvenih usluga, poštovanja zdravstvenih zakona i propisa i odnosa zdravstvene administracije prema građanima.\nU Federaciji BiH je još uvijek 16,10%, a u entitetu Republika Srpska 15% stanovništva izvan sistema zdravstvene zaštite što direktno ugrožava njihov život. Međutim i velikom broju građana koji jesu u sistemu zdravstvene zaštite onemogućena je pomoć ili zdravstvena usluga u najbližoj zdravstvenoj ustanovi zbog raznih administrativnih barijera. Tako i pored 136 ustanova primarne zdravstvene zaštite, 29 zavoda i instituta i 25 opštih i kantonalnih bolnica neki građani moraju putovati 70 ili više kilometara do bolnice ili zdravstvene ustanove u administrativnoj jedinici kojoj pripadaju.\nS druge strane, velik broj građana posebno u FBiH našli su se u situaciji da moraju plaćati za usluge koje su po zakonu besplatne. Isto tako znatan je broj građana koji se zbog hira bivšeg poslodavca zakasne prijaviti na biro i tako izgube pravo na zdravstvenu zaštitu.\n”Ministarstva i vlade moraju snositi odgovornost za neprimjenu zakona i iznaći način za osiguranje njegove primjene. Obaveza je uskladiti kantonalne zakone sa federalnim. Kršenje zakona se ne smije tolerisati čak i u slučajevima kada to radi Zavod zdravstvenog osiguranja ili kantonalna ministarstva. Institucije u sistemu moraju osigurati primjenu zakona i funkcioniranje sistema zdravstvene zaštite.“, kaže Vesna Vukmanić, direktorica ICVA-e.\nTako ICVA pod motom Zdravlje je pravo a ne privilegija apeluje na sve zavode zdravstvenog osiguranja i zdravstvene ustanove da poštuju i primjenjuju Zakon prema kojem svako dijete do 18 godina, svaka osoba preko 65 godina i trudnice/ porodilje do 6 mjeseci starosti djeteta koji nisu zdravstveno osigurani po drugoj osnovi moraju imati bezuslovnu – besplatnu zdravstvenu zaštitu. Isto tako ovaj segment kampanje zalaže se za ukidanje prakse i zakonskih rješenja u FBiH prema kojem otpušteni radnik kojem poslodavac nije vratio dokumente na vrijeme gubi pravo na zdravstvenu zaštitu zbog vremenskog roka prijave na biro.\nICVA ukazuje i na činjenicu da oko 3. 500 osoba s mentalnim poteškoćama u BiH nema nikakvu ili adekvatnu stomatološku zaštitu jer nijedna zdravstvena ustanova u FBiH ne pruža stomatološku zaštitu uz anesteziju, pa ni Stomatološka klinika u Sarajevu.\nSegment kampanje koji Partnerstvo za zdravlje plasira pod motom Zdravlje za sve apeluje na vlasti da obezbjede zdravstvenu uslugu u nekim gradovima ili regijama, ili da omoguće korištenje iste usluge u geografski najbližem području. Na ovaj način bi se onemogućila dosadašnja praksa da se usluge bez obzira na udaljenost i vezane troškove pružaju unutar istog entiteta, pa tako trenutno pacijenti iz Sanskog Mosta umjesto u Prijedor putuju u Bihać i/ili pacijenti iz Trebinja umjesto u obližnji Mostar putuju u Banja Luku što nekad radi lošeg zdravstvenog ili materijalnog stanja pacijenata uopće nije izvedivo.\n“Uzrok fragmentacije zdravstvenog sistema u BiH su ustavna rješenja BiH i entiteta. Obzirom da projekat ne može bitno uticati na različite ustave u BiH fokusirani smo na pomaganje u prevazilaženju navedenih problema kroz provođenje kampanje koje će na razumljiv i jednostavan način građanima prezentirati dostupne zdravstvene usluge. Tako će, putem interaktivne web mape na Zdravljezasve.ba svim građanima BiH biti dostupne informacije o tome gdje se nalazi odredjena vrsta zdravstvene ustanove, koje je vrste i koje usluge pruža”, kaže Damir Laličić, koordinator projekta Partnerstva za zdravlje.\nU toku trajanja kampanje volonteri u bijelim mantilima će na ulicama Sarajeva, Tuzle, Banja Luke i Mostara anketirati građane o problemima s kojima se susreću vezano za dostupnost zdravstvenih usluga, primjenu zakona i odnosa zdravstvene administracije.\nRezultati ankete biće objavljeni na FB stranici.\nTako organizacije “Partnerstvo za zdravlje” i Inicijativa civilnih akcija (ICVA) u nekoliko bh. gradova realiziraju kampanju u okviru koje volonteri, obučeni u bijele kute, anketiraju građane o problemima u dostupnosti zdravstvenih usluga, primjeni zakona i odnosu zdravstvene administracije, ali apeliraju i na njih da se i sami uključe u rješavanje tih problema podsjećajući na prava koja su im zakonom zagarantirana.\nPod motom “Zdravlje je pravo, a ne privilegija” ICVA apelira na zavode zdravstvenog osiguranja i zdravstvene ustanove da poštuju i primjenjuju zakon prema kojem svako dijete do 18 godina, osoba starija od 65 godina i trudnice/porodilje do šest mjeseci starosti djeteta koji nisu zdravstveno osigurani po drugoj osnovi moraju imati bezuvjetnu besplatnu zdravstvenu zaštitu.\n”Zalažemo se za dosljednu implementaciju zakona, odnosno omogućavanje da prava imaju svi oni kojima je zakonom zagarantirana besplatna zdravstvena zaštita ili obvezno zdravstveno osiguranje”, kazala je.\nSegment kampanje koji Partnerstvo za zdravlje plasira pod motom “Zdravlje za sve” apelira na vlasti da stanovništvu omoguće korištenje zdravstvene usluge u geografski najbližem području.\nNext story Znate li što se nalazi u izvješćima zdravstvenih ustanova vezano za prigovore pacijenata?\nPrevious story Majka mi je umirala, a Hitna nije htjela doći